open-index/open-wikipedia-markdown huggingface dataset:
犬科

**犬科動物**（**Canidae**；音 ′kanə′dē）包括狗、狼、豺、狐狸等。犬科動物係地球上比較成功嘅一種食肉哺乳動物。犬科家族包括依家總共34種嘅狼、胡狼、狐狸同屋企養嘅狗。佢哋全部都係食肉動物，進化到好跑得嘅手腳令佢哋特別適合狩獵嘅生活。犬科動物通常春秋兩季都會發情，原則上一年可交配兩次，若果懷孕成功，噉一年就只可以交配一次。

狗好耐以前就已經同人一齊生活，唔少人都認為佢哋係「人類最忠實嘅朋友」。隻狗越大，一次所懷嘅胎就越多，正常排卵者一次可以生6隻以上，細隻嘅就三到四隻左右。

## 分類
* 犬亞科 *Caninae* 
** 犬屬 *Canis* 
*** 狼 *Canis lupus* 
*** 紅狼 *Canis rufus* 
*** 郊狼 *Canis latrans* 
*** 東加拿大狼 *Canis lycaon* 
*** 亞洲胡狼（金豺） *Canis aureus* 
*** 側紋胡狼（條紋豺） *Canis adustus* 
*** 黑背胡狼（黑背豺） *Canis mesomelas* 
*** 埃塞俄比亞狼（西門豺） *Canis simensis* 
** 非洲野犬屬 *Lycaon* 
*** 非洲野犬 *Lycaon pictus* 
** 豺屬 *Cuon* 
*** 亞洲豺犬 *Cuon alpinus* 
** 貉屬 *Nyctereutes* 
*** 貉 *Nyctereutes procyonoides* 
** 小耳犬屬 *Atelocynus* 
*** 小耳犬 *Atelocynus microtis 
** 藪犬屬 *Speothos* 
*** 藪犬（叢林犬）*Speothos venaticus* 
** 鬃狼屬 *Chrysocyon* 
*** 鬃狼 *Chrysocyon brachyurus* 
** 南美胡狼屬 *Dusicyon* 
*** 福克蘭狼（南美胡狼、南極狼） *Dusicyon australis*（已絕種） 
** 偽狐屬 *Pseudalopex* 
*** 山狐（厄瓜多爾胡狼） *Pseudalopex culpaeus* 
*** 阿根廷狐 *Pseudalopex griseus* 
*** 河狐（巴拉圭胡狼）*Pseudalopex gymnocercus* 
*** 秘魯狐 *Pseudalopex sechurae* 
*** 高地狐 *Pseudalopex vetulus* 
** 食蟹狐屬 *Cerdocyon* 
*** 食蟹狐 *Cerdocyon thous* 

* 狐亞科 *Vulpini* 
** 狐屬 *Vulpes* 
*** 孟加拉狐 *Vulpes bengalensis* 
*** 阿富汗狐 *Vulpes cana* 
*** 南非狐（銀背狐） *Vulpes chama* 
*** 沙狐 *Vulpes corsac* 
*** 藏狐 *Vulpes ferrilata* 
*** 蒼狐 *Vulpes pallida* 
*** 呂佩爾狐（呂氏沙狐） *Vulpes rueppelli* 
*** 草原狐（敏狐）*Vulpes velox* 
*** 赤狐 *Vulpes vulpes* 
*** 耳廓狐 *Vulpes zerda* 
** 北極狐屬 *Alopex* 
*** [[北極狐]]（藍狐） *Alopex lagopus* 
** 大耳狐屬 *Otocyon* 
*** 大耳狐 *Otocyon megalotis* 
** 灰狐屬 *Urocyon* 
*** 灰狐 *Urocyon cinereoargenteus* 
*** 島嶼灰狐（加州灰狐）*Urocyon littoralis''
港澳粵語

**港澳粵語**即係香港同澳門，粵語喺呢兩度都係最多人常用嘅語言，幾乎係人都識講粵語，香港人一般叫呢個語言做「廣東話」或「中文」。

香港粵語出名中英夾雜，係洋化咗嘅廣東話。香港粵英文化薈萃，結合各地文化。英文喺香港比較普及，加上喺好長一段時間香港都係早過中國接觸外來嘅新事物，過去唔熟英文嘅市民都會用廣州話拼讀日常嘅英文詞彙，所以香港粵語嘅英文外來詞非常普遍。

## 歷史
而家港澳通行嘅粵語，基本上大部分都同廣州老城區嘅粵語有同一個來源，同時亦有好多其他粵語口音、其他語言嘅借詞組成。

1949年前嘅香港，由於粵、客混居，所以當時嘅香港粵語帶有好濃嘅粵客混雜口音（即香港客家話同香港廣府話喺音調同辭彙上互相影響嘅結果。）

1949年後，香港人講廣府話時開始出現大量音變，有人稱為懶音。當中最顯著嘅係鼻音消失（將n聲母讀成l聲母）同埋 w 介音嘅消失。好多人將「你」[nei⁵] 同「我」[ngo⁵] 讀成「理」[lei⁵] 同 [o⁵] 。將「國」[gwok³] 讀成「角」[gok³]，「過」[gwo³] 讀成「個」[go³] 。好多呢類發音已經存在幾十年，亦有大量市民由出世開始已經使用呢種發音。

不過，1980年代之前嘅大眾媒體依然盡力避免喺電台電視節目上出現呢類音變，直到而家，部分香港語言學家亦對所謂「懶音」屢加抨擊，並提出「正音」運動，諗住用古書嘅切音去代替現代通行嘅發音，譬如提倡將時間個間(gaan3)讀成「姦」(gaan1)。但係喺大多數大眾媒體、歌手同埋七、八十年代出世嘅一輩口中不時出現同古書唔一樣嘅發音，甚至已經成為主流。

整體上，香港粵語同廣州話到今日都仍然非常接近，香港大學等學術機構仍然奉廣州音為香港粵語嘅標準音。而廣州話都有部分類似嘅音變存在。

## 特色
其中特色之一就係中英夾雜，英文字直接使用，表達相同或者相似嘅意思同埋語法，舉例講：「今日去邊度食 lunch？」；「friend 嚟㗎」。

使用粵語嘅近似讀音讀英文詞非常普遍。「地盤管工」叫「科文」（foreman）、「煞車」叫「逼力」（brake）、「軸承」叫「啤令」（bearing）、「草莓」叫「士多啤梨」（strawberry）等等。唔少老人家仍然將「郵票」稱作「士擔」（stamp）、「保險」叫「燕梳」（insurance）等。另外，對男士可以稱呼「阿Sir」（），對女士可以稱呼「Miss」（）。

而港式粵語有啲特別英文詞彙，保留原本嘅英文發音同寫法，不過唔遵守原先嘅語法同意義，祇係講香港話嘅用家先明同用。

## 睇埋
*英文史

## 參考
雙面人

**雙面人**（，「雙面」，來自 ，**'「二」，同埋 ，**' [中性]「面」「人」; with Latin ending），又叫**craniofacial duplication**（cranio- 來自希臘文 「頭顱」，第啲部份係拉丁文），係種極罕見嘅先天性缺陷，患者個頭上會多咗佢塊面嘅部份或者全部。

## 註
自旋電子學

**自旋電子學**（）係種實驗性嘅技術，利用粒子嘅量子自旋來做嘢。特別係用上下旋來代表0同1。好處係唔使郁好多電子就可以傳訊號，用少好多能，亦出少好多熱。

## 例
*賽場記憶體 (:en:racetrack memory)

## 攷

*IBM Almaden Lab 研究組
色一覽

呢個表淨係列出常見嘅色，色嘅多樣性令到將啲色列晒出嚟或者命名有困難。另外由於各種顯示器喺未校番正之前有色差存在，因此以下嘅色彩呈現只供參考。

## RGB顏色表

## 色一覽
呢個表依色相、彩度、明度排列，用嘅英文名跟X視窗系統嘅慣用名（網頁標準色沿用），只供參考︰

### 常用色系

### 深色系

### 淺色系

### 中性色系

### 無彩色系

## 可以表達顏色嘅中文字
紅橙黃綠青藍靛紫 | 
朱緋赤硃彤 | 
赭棕啡 | 
墨黑烏玄素灰白雪 | 
薊 | 
血 | 
橘 | 
碧 | 
黛 | 
棗 | 
金銀銅鐵 | 
鳶妃縉土絳纁 | 
蒼華

## 參閱
*網頁標準色
*三原色
*色彩理論，亦叫做「色彩學」
*彩通，英文係「Pantone」

## 連出去
*色彩名稱字典(一覽)  
*原色大辭典
唱K小魚仙

《**唱K小魚仙**》（マーメイドメロディーぴちぴちピッチ），又叫《**美人魚Pichi Pichi Pitch**》，係一部由橫手美智子諗故事，由花森小桃畫嘅長篇漫畫，喺2002年至2005年連載，有改編成電視動畫。

## 故事簡介
內容係講北太平洋人魚公主七海露芝亞以前為咗救一個男仔而將自己嘅珍珠畀咗嗰個男仔，幾年之後為咗搵返自己嘅珍珠而去咗人類世界。喺人類世界，佢識咗一個叫堂本海斗嘅男仔，點知海斗就係嗰個男仔。另一方面，露芝亞唔可以直接將「人類形態嘅露芝亞其實係人魚」話畀人類知。海斗喺參加滑浪比賽嗰陣，畀水妖襲擊，露芝亞入到海度變做人魚救佢。海斗認得係幾年前救過佢嘅人魚，還返珍珠畀露芝亞，珍珠嘅魔法令露芝亞變身，同時建立舞台同播歌。露芝亞就唱歌擊退水妖……

## 角色一覽
### 人魚公主
*七海露芝亞
:北太平洋人魚公主
*寶生波音
:南大西洋人魚公主。佢個國家畀海都侵略而受到破壞，之後流亡到人類世界。
*洞院麗奈
:北大西洋人魚公主。佢個國家畀海都侵略而受到破壞，之後流亡到人類世界。
*可伶
:南極海人魚公主
*諾愛爾
:北極海人魚公主
*可可
:南太平洋人魚公主
*沙羅
:印度洋人魚公主
*星羅
:繼承沙羅而誕生嘅新任印度洋人魚公主。

### 其他
*七海尼歌娜
:人魚。
*達姬夫人
*雅古亞·莉珍娜
:海洋女神。
*希寶
:跟住露芝亞去咗人類世界，喺人類世界以企鵝嘅形態生活。
*堂本海斗
*海月太郎
*海都
*Dark Lovers
:係4個水妖。
*Black Beauty Sisters

## 漫畫
漫畫喺2002年至2005年連載，單行本有7冊。

2021年開始連載續集《Mermaid Melody Pichi Pichi Pitch aqua》，由花森小桃負責故事同作畫，以露芝亞個女做主角。

## 電視動畫
第1季喺2003年4月5號至2004年3月27號響日本首播，有52集。

第2季喺2004年4月3號至12月25號響日本首播，有39集。

香港TVB播嗰陣叫《唱K小魚仙》。

## 參考
2008年奧運會聖火接力路線

以下係2008年奧運會聖火接力路線：

## 經過
### 點火
* 希臘：3月24號喺伯羅奔尼撒半島嘅古奧林匹亞遺址赫拉神廟前點火。

### 希臘境內傳遞路線
# **[[伊利亞州]]**：皮爾戈斯、伊里達（3月24號）
# **[[阿哈伊亞州]]**：帕特雷
# **[[埃托利亞-阿卡納尼亞州]]**：邁索隆吉翁 （停留一晚）
# **埃托利亞-阿卡納尼亞州**：阿格裡尼翁、阿姆菲洛希亞、梅尼迪 （3月25號）
# **[[阿爾塔州]]**：阿爾塔
# **[[約阿尼納州]]**：約阿尼納 （停留一晚）
# **約阿尼納州**：邁措翁 （3月26號）
# **[[格雷韋納州]]**：格雷韋納
# **[[科扎尼州]]**：科扎尼
# **[[伊馬希亞州]]**：韋裡亞 （停留一晚）
# **伊馬希亞州**：納烏薩 （3月27號）
# **[[派拉州]]**：斯基德拉、埃澤薩、吉安尼他薩、派拉古城遺址
# **[[塞薩洛尼基州]]**：塞薩洛尼基 （停留一晚）
# **[[皮埃裡亞州]]**：迪奧古城 （3月28號）
# **[[拉裡薩州]]**：拉裡薩
# **[[馬格尼西亞州]]**：沃洛斯
# **[[弗西奧蒂斯州]]**：拉米亞 （停留一晚）
# **[[東阿提卡州]]**：古阿曼弗拉裡翁遺址、馬拉松、拉菲納 （3月29號）
# **[[雅典州]]**：雅典嘅衛城 （停留一晚）
# 3月30號喺雅典嘅泛雅典體育場舉行奧林匹克聖火交接儀式。

### 奧運主辦城市
* **[[中華人民共和國|中國]]**：北京（3月31號）

### 境外城市傳遞路線
聖火喺中國大陸（唔包括香港特別行政區同埋澳門特別行政區）境外部分傳遞路線嘅設計係來自古代水陸兩條「絲綢之路」。

# **[[哈薩克]]**：阿拉木圖（4月2號）
# **[[土耳其]]**：伊斯坦布爾（4月3號）
# **[[俄羅斯]]**：聖彼得堡（4月5號）
# **[[英國]]**：倫敦（4月6號；1908年奧運會、1948年奧運會、2012年奧運會主辦城市）
# **[[法國]]**：巴黎（4月7號；1900年奧運會、1924年奧運會主辦城市）
# **[[美國]]**：舊金山（4月9號）
# **[[阿根廷]]**：布宜諾斯艾利斯（4月11號）
# **[[坦桑尼亞]]**：達累斯薩拉姆（4月13號）
# **[[阿曼]]**：馬斯喀特（4月15號）
# **[[巴基斯坦]]**：伊斯蘭堡（4月16號）
# **[[印度]]**：孟買（4月17號）
# **[[泰國]]**：曼谷（4月19號）
# **[[馬來西亞]]**：吉隆坡（4月21號）
# **[[印度尼西亞]]**：雅加達（4月22號）
# **[[澳洲]]**：坎培拉（4月24號）
# **[[日本]]**：長野（4月26號；1998年冬奧運會主辦城市）
# **[[南韓]]**：首爾（4月27號；1988年奧運會主辦城市）
# **[[北韓]]**：平壤（4月28號）
# **[[越南]]**：胡志明市（4月30號）
# **[[香港]]**：香港島、九龍、沙田（5月2號；協辦馬術項目場地）
# **[[澳門]]**：澳門半島、氹仔、路氹城以及路環（5月3號；將會傳遞8個鐘。）

### 境內傳遞路線

聖火喺中國大陸境內傳遞計劃線路會經過中國大陸所有省、自治區同直轄市，具體路線按先後順序如下：

# **[[海南省]]**：三亞市、五指山市、萬寧市、海口市 （5月4號-5月6號）
# **[[廣東省]]**：廣州市、深圳市、惠州市、汕頭市 （5月7號-5月10號）
# **[[福建省]]**：福州市、泉州市、廈門市、龍巖市 （5月11號-5月13號）
# **[[江西省]]**：瑞金市、井岡山市、南昌市 （5月14號-5月16號）
# **[[浙江省]]**：溫州市、紹興市、杭州市、寧波市、嘉興市 （5月17號-5月19號）
# **[[上海市]]**（足球項目預賽場地） （5月20號-5月21號）
# **[[江蘇省]]**：蘇州市、南通市、泰州市、揚州市、南京市 （5月22號-5月24號）
# **[[安徽省]]**：合肥市、淮南市、蕪湖市、績溪縣、黃山市 （5月26號-5月28號）
# **[[湖北省]]**：武漢市、宜昌市、荊州市 （5月29號-5月31號）
# **[[湖南省]]**：岳陽市、長沙市、韶山市 （6月1號-6月3號）
# **[[廣西壯族自治區]]**：桂林市、南寧市、百色市 （6月4號-6月6號）
# **[[雲南省]]**：昆明市、麗江市、香格里拉 （6月7號-6月9號）
# **[[貴州省]]**：貴陽市、凱裡市、遵義市 （6月10號-6月12號）
# **[[重慶市]]** （6月13號-6月14號）
# **[[四川省]]**：廣安市、綿陽市、廣漢市、樂山市、自貢市、宜賓市、成都市 （6月15號-6月18號）
# **[[西藏自治區]]**：山南地區（珠穆朗瑪峰）、拉薩市 （6月19號-6月21號）
# **[[青海省]]**：格爾木市、青海湖、西寧市 （6月22號-6月24號）
# **[[新疆維吾爾自治區]]**：烏魯木齊市、喀什市、石河子市、昌吉市 （6月25號-6月27號）
# **[[甘肅省]]**：敦煌、嘉峪關市、酒泉、天水市、蘭州市 （6月28號-6月30號）
# **[[寧夏回族自治區]]**：中衛市、吳忠市、銀川市 （7月2號-7月4號）
# **[[陝西省]]**：延安市、楊凌、咸陽市、西安市 （7月5號-7月7號）
# **[[山西省]]**：運城市、平遙縣、太原市、大同市 （7月8號-7月10號）
# **[[內蒙古自治區]]**：呼和浩特市、鄂爾多斯市、包頭市、赤峰市 （7月11號-7月13號）
# **[[黑龍江省]]**：齊齊哈爾市、大慶市、哈爾濱市 （7月14號-7月16號）
# **[[吉林省]]**：松原市、長春市、吉林市、延吉市 （7月17號-7月19號）
# **[[遼寧省]]**：瀋陽市、本溪市、遼陽市、鞍山市、大連市 （7月20號-7月22號）
# **[[山東省]]**：煙台市、威海市、青島市（水上項目場地）、日照市、臨沂市、曲阜市、泰安市、濟南市 （7月23號-7月26號）
# **[[河南省]]**：商丘市、開封市、鄭州市、洛陽市、安陽市 （7月28號-7月31號）
# **[[河北省]]**：石家莊市、秦皇島市（足球項目預賽場地）、唐山市 （8月1號-8月3號）
# **[[天津市]]**（足球項目預賽場地） （8月4號-8月5號）
# **[[北京市]]** （8月6日-8月8日開幕當日）

## 參考
氣

**氣**可以係：

*氣 (哲學)：係東方哲學、道教、中醫學嘅概念。
*氣體
*空氣
*蒸氣、水氣：水嘅三態之一
巴黎 (搞清楚)

**巴黎**可能係：

## 地名
* 巴黎：法國首都
* 加拿大、丹麥、基里巴斯、美國嘅好多地方

## 人名（姓）

## 人名（名）

## 植物

## 影視作品

## 音樂作品

## 船

## 技術
Foxy

**Foxy**係一個點對點軟件，由臺灣公司「景昌資訊科技」（Foxy Media, Inc.，於2010年結業）發行。只係得繁體中文版，冇其他語言版本，所以主要喺臺灣、香港同澳門流行。

## 資料外洩
2008年4至8月，香港警察發生過七宗機密檔案經Foxy軟件外洩事件。

## 參考資料

## 出面網頁
* Foxy官方網址
* Linux layer 7 packet classifier
海瑞罷官

《**海瑞罷官**》係1959年4月毛澤東號召要學習海瑞「直言敢諫」嘅精神，於是嗰陣嘅北京市副市長吳晗就寫咗呢篇文，喺1960年底寫好發表。

《海瑞罷官》係講明朝大臣海瑞因為上書批評嗰陣個皇帝明世宗而搞到俾人罷官坐監。

吳晗之後又相繼寫咗《論海瑞》、《海瑞罷官》呢啲文章同劇本。

1965年11月10號，上海《文匯報》發表咗篇姚文元嘅《評新編歷史劇〈海瑞罷官〉》，抨擊《海瑞罷官》係「大毒草」，又話佢影射「彭德懷事件」，事情發展到最後，重引發「文化大革命」。

## 參考
城門河

**城門河**係香港新界中部嘅一條河，主要喺沙田區，係香港發源地最高嘅河流，條河嘅幹流係大城石澗，大城石澗發源喺大帽山山頂南面海拔大約930米嘅地方。城門河嘅中游有兩個水塘，下游嘅兩邊起咗唔少多層住宅大廈，亦有商業同工業大廈，並有多條橋橫跨城門河，方便居民往來兩岸。今日嘅城門河下游大部分係人工河道。
深水埗站

**深水埗站**（；）係港鐵一個地底車站，喺九龍深水埗區，1982年5月10號啟用；主調係深綠/青藍色。

## 車站結構
### 車站樓層

### 車站大堂
車站曾經係2007至2011年期間開左唔少電腦週邊配件店，配合黃金電腦商場貨品。不過2012年起被港鐵成日見到商店取代。

### 車站出口

*A - 北河街市政大廈
**A1 - 長沙灣道、北河街、南昌街、街坊福利會、楓樹街、楓樹街遊樂場
***設有輪椅升降台往返地面
**A2 - 鴨寮街、通州街、通州街公園、通州街玉石市場、國際社會服務社、基隆街、荔枝角道、北河街、北河街市政大廈、深水埗公立醫局、汝州街、醫局街
*B - 郵政局
**B1 - 長沙灣道、楓樹街球場、南昌街、北河街、石硤尾街
**B2 - 巴域街、青山道、福榮街、北河街、深水埗郵政局、元州街、大埔道
*C - 西九龍中心
**C1 - 長沙灣道、長沙灣政府合署、西九龍中心、桂林街、麗安邨、怡靖苑、欽州街、女青年會
***設有失明人士引導徑往返地面
**C2 - 鴨寮街、桂林街、荔枝角道、欽州街小販市場、南昌邨、富昌邨、榮昌邨、愛海頌、汝州街、醫局街、香港能仁書院
***設有失明人士引導徑往返地面
*D - 高登電腦中心
**D1 - 長沙灣道、桂林街、深之都、欽州街
**D2 - 福華街、福榮街、嘉頓公司、黃金電腦商場、高登電腦中心、新高登電腦商場、北九龍裁判法院、蕯凡納設計藝術學院、寶血醫院、元州街市政大廈

### 鄰接車站

## 接駁交通
*九巴：
**2、2A、2E、2F、6、6C、6D、6F、30X、31B、33A、35A、36A、36B、37、42、42A、43C、44、45、46、52X、58X、59X、60X、66X、67X、68X、69X、81、86、86A、86C、87B、98C、98S、214、234X、238X、265B、270B、272E、286C、286P、286X、296C
*城巴：
**702、702A、702B、793、A20、A23、E21、E21A、E21B、E21C、E21D、N21、N21A、NA20
*過海隧道巴士：
**102、102P、112、117、118、118P、171、171A、171P、904、905、970、970X、X970、N118、N122、N171
*專線小巴：
**45B、45M、75

## 利用狀況

深水埗站係深水埗區最繁忙嘅港鐵站，因為位於深水埗市中心，附近嘅高登電腦中心同黃金電腦商場、鴨寮街及西九龍中心等係該區主要購物地點。此外，有部份石硤尾區居民嫌石硤尾站不便而使用本站來往尖沙咀至港島各區，所以佢哋多數會行去太子站或深水埗站，當中往來大嶼山嘅乘客多數會行去深水埗站。

港鐵已喺該站收費區設置3部電腦提供上網服務，電腦響2008年1月啟用。

## 歷史
深水埗站喺1982年5月17號隨荃灣綫全綫通車而啟用，而車站承建商為西松建設株式會社。

### 加建站外升降機

深水埗站自從啟用以來一直無連接地面嘅升降機，為方便出入站，港鐵公司於2010年3月開始建造一部連接大堂及長沙灣道同北河街交界地面嘅升降機。升降機已於2012年5月16號投入服務，成為「用心聽‧用心做」計劃下第二部落成啟用嘅升降機。

### 更換升降機
連接大堂同月台升降機於2017年5月12號至2018年1月期間暫停使用，以更換為較新型號。

### 加設車站藝術品
2017年，港鐵公司同14名來自薩凡納藝術設計大學（SCAD）香港分校嘅室內設計學生團隊，為車站月台同大堂設計藝術項目。最後《城市身份》同《深水埗的椅子》獲選為最終設計，作品於2018年春季完工。

## 上一站‧下一站

### 列車班次

## 參考

## 出面網頁
* 港鐵公司－深水埗站街道圖
* 港鐵公司－深水埗站位置圖
* 港鐵公司－深水埗站列車服務時間
金晶 (劍擊手)

**金晶**（）係中華人民共和國上海人，安徽出世。中國輪椅劍擊隊前隊員，曾經贏過2002年釜山遠南殘運會銀牌同埋世界輪椅運動會第三名。北京奧運會聖火接力傳到去法國巴黎嗰陣，佢係第三棒接力火炬手，有啲支持藏獨嘅抗議者埋佢身去搶火炬，佢因為博晒命攬實支火炬而出名。喺中國大陸，好多人讚佢係「輪椅上的微笑天使」、「最美火炬手」。

不過唔夠一個星期，中國大陸爆發反法同圍堵家樂福浪潮。4月16號，金晶公開話希望網友諗清楚抵制家樂福個呼籲，因為家樂福請咗好多中國人，抵制家樂福嘅話首先受害係呢啲打工嘅中國人，結果佢俾內地網民鬧係漢奸賣國賊。

## 參考

## 出面網頁
吳語

，或者叫做、、、，係吳越民系講嘅話，中國大陸度最古老嘅語言之一，歷史最早可以追溯去到商周時期。而之所以叫做「吳語」，係因為佢係「三吳」地區（蘇州、湖州、紹興地區，包括埋太湖流域、寧紹平原）用嘅語言。吳語嘅分佈除咗三吳地區，重有喺江蘇省南部地區同埋浙江省，包括上海以內嘅大部份地區通行。一般認為吳語嘅代表係上海話，不過亦都有人認為蘇州話先至係代表。

截至1997年，全球大概有 7717 萬人用吳語做母語，以使用者人口排名係世界第 10 大語言，喺中國境內僅次於以官話（北方話）為母語嘅人數。2007年，吳語嘅母語使用者人數係 7952 萬人，仍然係世界 100 大語言之一。

吳語嘅詞彙同語法好有特色。好似用吳語寫嘅小說《海上花列傳》，唔識吳語嘅人冇可能明得嗮佢嘅內涵。經張愛玲翻譯之後夾雜咗官話，做到令講官話嘅人明得嗮佢嘅意思。金庸嘅武俠小說系列都用咗好多吳語詞彙，好似係「物事」、「醒轉」咁。

## 嗌法

現代吳語嘅別稱有吳方言、江浙話、江南話等等，但係歷朝歷代吳語的指代對象各有不同：秦漢時代所講嘅吳語實際上係指古越語，並唔屬於漢語，同現代壯侗語系有著淵源；三國魏晉南北朝所稱之吳語，其實就係江東方言，通行於當時嘅長江中下游平原，同現代吳語有繼承關係；唐宋時期到明清，吳語一般就是蘇南、浙北方言，偶爾兼及寧紹平原，寧紹平原嘅方言一般被稱作越語、越言，而溫州方言被稱作甌海方言、甌語，向來不以吳語、越語論。清末民初嘅章太炎係佢寫嘅《方言》度將江南蘇州、松江、常州、太倉及浙江湖州、嘉興、杭州、寧波、紹興歸納為吳語。19世紀末20世紀初，西方傳教士對中國嘅語言狀況進行全面調查，穆麟德1896年發表嘅《現行中國之異族語及中國方言之分類》當中提出吳語包括溫州、寧波（下分紹興、台州）、上海（下分徽州）三種方言，首次將古代嘅吳語、越語、甌語並稱吳語，1920年代嘅《中華歸主：中國基督教事業統計》當中詳細繪制咗吳語區嘅地圖，1928年趙元任《現代吳語的研究》則沿用咗上述地圖，吳語區嘅範疇就由此定型。

## 語言分區
吳語內部有好多種方言，大體可以分做北部吳語同南部吳語兩個大區塊，彼此之間有明顯分別，冇辦法正常傾計。根據語言嘅特點同通話嘅情況，吳語又可以分再做六個方言（又叫做「片」）：太湖片、台州片、金衢片、上麗片、甌江片同埋宣州片。

學者丁邦新話現代嘅閩語同六朝吳語關係好近，而現代嘅吳語就係嚟自六朝嗰陣嘅北方官話。鄭張尚芳分析過〈越人歌〉，認為古百越人嘅話屬侗台語系。後來古百越人同古漢人兩個族群融合，百越人用自己嘅語音嚟讀漢話詞彙，令到早期嘅吳語同時有侗台語系同漢代漢語嘅特色。而家嘅浙南吳語同閩語都重保留咗好多古吳語嘅特徵。吳其芳亦主張，古吳越語係侗台語系，喺長江下游獨立咁發展，同中原音系唔同。根據對江西東北吳語嘅分析，胡松柏認為，早期隨住吳人南下，影響咗閩語，所以令到閩語保留咗古吳語嘅特徵。

## 歷史
就算去到東漢（25 年至 220 年）末年，都重係「南至交州，經歷東甌、閩越之國，行經萬里，不見漢地」嘅局面（註：意思即係閩同吳越地區嘅人嘅漢化程度唔夠，所以唔被當做「漢人」）。上古吳地居民屬於壯侗語族民族。後來漢族南遷，喺古華語嘅衝擊之下、佢哋地方嘅語言逐漸演變做古吳語。元末明初嘅《南村輟耕錄》係一部早用民間射字遊戲嚟記錄吳語音系嘅文獻。由明朝馮夢龍輯編嘅《山歌》睇得出，當時嘅吳語詞彙同埋語法已經奠定咗今日有嘅樣。

喺春秋時代，中國南方出現咗吳、越呢兩個國。吳同越雖然係兩個國，但係語言同風俗相通。春秋時期，吳語同中原諸國用嘅語言唔一樣，所以畀漢人當做蠻夷話。梁啟超曾經提出吳越族嘅講法，認為吳人同越人係同族，同中原嘅華族唔同源。

## 危機
吳語嘅內部差異幾大，而且佢分佈嘅各地方冇標準嘅通用語，令到而家吳語嘅生存環境面臨前所未有嘅挑戰，遠遠冇粵語咁強勢。再加上而家中國大陸嘅推普政策不斷咁打壓吳語。漢語普通話開始取代吳語，尤其係喺浙江北部、上海同蘇南地區，陷入瀕危－呢啲地方嘅人口有一半只係識講普通話。亦都有調查話，呢啲地區有過半嘅青少年甚至完全唔用吳語。浙江南部嘅吳語同西部吳語亦開始受到越來越強嘅打壓。

## 睇埋
* 吳語小字
* 吳語山歌
* 吳語標準化
* 吳語維基百科

## 參考

## 出面網頁

* 江南雅音話吳語
* 清籟吳語論壇
* 吳語協會
* 在線吳語字音小字典
* 吳語百科
* 吳語通用拼音輸入法
* 上海話字典
* 上海話拼音輸入法
* 苏州方言
湖南話

**湘語**，又叫**湘方言**。係中國七大方言之一。湘係湖南簡稱，湘語即係湖南地區最多人用嘅語言，所以湘語又叫**湖南話**。

湘語有分北片湘語同南片湘語，北片又叫「新湘語」，以長沙話代表；南片又叫「老湘語」，以雙峰話代表。
閩語

**閩語**，係中國七大方言之一。閩係福建簡稱，閩語就即係福建地區用嘅語言，所以又叫「**福佬話**」。不過實際上閩語唔止福建地區有人用，閩語分佈除咗福建，重去到廣東、臺灣、海南、浙江南部、江西、廣西、江蘇。

喺中國七大方言之中閩語係最複雜一種，原因係閩語發展過程之中，閩語區嘅人因為避難或者征蠻，經歷過好多次大型遷徙，而搬走之後又無乜聯絡返，造成文化上差異好大，所以閩語入面，閩南閩北講嘢都溝通唔到，閩東閩中又有好大差異。所以有啲語言學者認為應該將閩語分開閩南閩北，當兩種語言，不過應唔應該分就重拗緊。
洋涇浜

**洋涇浜**（），或者叫**洋徑濱**，指唔同種語言溝埋而形成嘅混合話，語言學上係一臨時性嘅語言變異，由唔同語言嘅人群交流產生，係語言發展嘅一個階段。所以同歸融話唔同，佢無固定嘅語音、辭彙同文法。通常係以講嘢個人本身母語嘅語序，再套入其他語言嘅辭彙咁講（見Relexification），算唔算得上係語言，都有得拗。例如上海嘅洋涇浜英文咁計，佢就係用上海話嘅語序，再配上英文嘅辭彙來講。洋涇浜一旦作為母語傳遞，或者由一個社區用來交流，詞彙逐漸擴大，發展出更嚴密嘅文法，就演變成一種社區混合語或歸融話。

洋涇浜係一種世界性嘅語言現象，通常係由於大量移民或者殖民，外來人同本地人用唔同語言，溝溝吓就溝出嚟。

## 詞源
**洋涇浜**通常指上海嘅洋涇浜英文，呢種話將英文字**讀成，就出咗「洋涇浜」（英文：）呢個詞。後來語言學家研究呢種洋涇浜語言，發覺係一種世界性語言現象，咁就將呢一類唔鹹唔淡嘅話，泛稱做「洋涇浜」。

## 洋涇浜英文
洋涇浜英文有幾種，一種係用廣東話文法嚟講英文，例如：
* long time no see（好耐無見）
* look-see（睇到）
* no can do（唔做得）
* no-go（唔好去）
* What man horse（乜嘢人馬？）
另一種洋涇浜係用廣東話發音嚟講英文，例如：
* 哈佬（Hello）

## 註釋

## 睇埋
*借詞
*歸融話
*殖民
Ubuntu

**Ubuntu**（英文  ，祖魯話 ）係一個 Linux 操作系統同發行版，桌面應用為主，亦都有伺服器版本。係以 Debian Linux 基礎改寫嚟嘅。 

## 版本
Ubuntu 有唔同嘅版本。啲版本用唔同嘅套件同圖形介面（GUI），譬如話 Ubuntu 用 Unity； Kubuntu 用較似 Windows 介面嘅 KDE； Edubuntu 啱做教學，適合畀細路同家長用；而 Xubuntu 就 Xfce 做 GUI 介面，慳硬體資源；重有好少人用嘅 Ubuntu Studio（用做多媒體編輯工作站嘅版本）；只須 2G 儲存空間就可以安裝嘅 Goubuntu，畀流動裝置用，但近排推出嘅 Ubuntu Netbook Remix，支援 Tounch Screen 同 HSPDA 網絡，重好用過 Goubuntu。Ubuntu Netbook Remix 重係喺開發階段。

## 命名
Ubuntu 隔半年出一個新版，版本編號係用年、月標識，好似 8.04 版就係喺 2008 年 4 月出嘅版本。而每個版本都至少會提供一年半嘅更新支援；長期支援版（LTS，Long Time Support）會提供五年更新支援，好似 6.06 LTS 版、8.04 LTS 版。LTS版隔兩年出一個。

## 註

## 睇埋
* Kubuntu

## 出面網頁

* Ubuntu 主網頁
* Kubuntu 網頁
* Xubuntu 網頁
* Edubuntu 網頁
* Gobuntu 網頁
* Ubuntu Studio 網頁
晉語

**晉語**又叫**晉方言**，係中國方言其中一種。晉語區分佈以山西為中心嘅西北部地區，包括南部、河北、河南、內蒙古、陝西同山西地區。

晉語嘅歸屬問題而家重拗緊，佢原本畀人當係官話嘅一種方言片，不過1985年李榮出版《官話方言的分區》入面，就將晉語由官話分咗出嚟。之後出版嘅《中國語言地圖集》亦都響應將晉語同官話分開，同其他中國七大方言一樣自己獨立一個大方言，變咗八大方言。不過亦有人認為呢個分法唔合乎晉語語音發展，所以應該列返入官話，不過主流意見多數都話應該分開。
徽州話

**徽州話**又叫**徽語**，係種中國方言；分佈安徽舊徽州府一帶、浙江西北部舊嚴州府一帶、江西小部份地區。徽州話一直都歸吳語；直到《中國語言地圖集》分咗佢出嚟，語言學家同意當徽州話做一種大方言。
鈾

**鈾**（）係種放射性元素，化學符號係U，原子序92，屬於錒系元素，係自然界中能夠揾到嘅最重元素。可以由鈈變成。鈾裂變放嘅熱能可以用來發電。

鈾係響1789年俾德國化學家馬丁·克拉普羅特首先發現嘅。

## 名
鈾嘅英文名Uranium嚟自天王星Uranus，而天王星嗰名嚟自希臘天神烏拉諾斯。

## 化合物
鈾嘅氟化物六氟化鈾（UF6），佢嘅熔點係攝氏56度、三相點係攝氏64度（要高過大氣壓力少少）。提煉鈾-235其中一個方法就係分開唔同分子量嘅六氟化鈾。

## 核反應
鈾可以進行核反應，佢可以釋放好多能量，可以用嚟發電或者整核武器。

用中子去撞鈾-235會引起鏈式反應。鈾-238俾一個慢中子（低能量嘅中子）撞過之後，鈾-238會變做鈾-239，然之後會衰變成鈽，鈽亦都可以攞嚟做核反應嘅材料。

## 鈾-238嘅衰變

U（鈾）-238 —(α衰變)—> Th（釷）-234 —(β衰變)—> Pa（鏷）-234 —(β衰變)—> U（鈾）-234 
—(α衰變)—> Th（釷）-230 —(α衰變)—> Ra（鐳）-226 —(α衰變)—> Rn（氡）-222 —(α衰變)—> Po（釙）-218 —> a.或 b. 

a. —(a衰變)—> Pb（鉛）-214 —> c. 
b. —(β衰變)—> At（砹）-218 —> d. 或 e. 

c. —(β衰變)—> Bi（鉍）-214 —> f. 或 g. 
d. —(a衰變)—> Bi（鉍）-214 —> f. 或 g. 

f. —(α衰變)—> Tl（鉈）-210 —> h. 
g. —(β衰變)—> Po（釙）-214 —> i. 

h. —(β衰變)—> Pb（鉛）-210 —> j. 或 k. 
i. —(α衰變)—> Pb（鉛）-210 —> j. 或 k. 

j. —(α衰變)—> Hg（汞）-206 —> l. 
k. —(β衰變)—> Bi（鉍）-210 —> m. 或 n. 

l. —(β衰變)—> Tl（鉈）-206 —(β衰變)—> Pb（鉛）-206 [穩定] 
m. —(α衰變)—> Tl（鉈）-206 —(β衰變)—> Pb（鉛）-206 [穩定] 
n. —(β衰變)—> Po（釙）-210 —(α衰變)—> Pb（鉛）-206 [穩定]
手笛

**手笛**（**Hand ocarina**）係用雙手當做樂器咁用嘅吹奏方法。出聲原理同陶笛相似。

## 做法
將左右手手指疊埋一齊，兩隻手指公合埋剩番條罅，合埋嘅手唂起，形成一個空間（當共鳴箱咁用）， 用口吹氣入去條罅整出聲。

## 控制
*改變兩手唂出嚟嘅空間嘅大細。
*郁食指。
*郁中指出高音。

## 拎
*手笛講座 
*
*
*手笛講座
廣西平話

**平話**係一種廣西嘅主要語言，廣西以「官平壯白客」五種語言為主，官即係官話，平就係「平話」，壯即係壯語，白即係白話，客即係客家話。而平話就係最通行嘅一種。

廣西平話分佈喺古官道（而家嘅鐵路線）兩邊嘅農村地區，平話區由靈川、南去到憑祥、西去到百色、東去到靈山，有超過200萬人使緊。平話分兩片：桂南平話（柳州以下）同桂北平話（鹿寨以上）。由於桂南平話同週邊啲粵語方言（勾漏片、欽廉片等等）好似，所以平話、特別係桂南平話一直都歸入粵語，不過實際上佢有自己獨特性，所以學術界都拗緊係咪分出嚟好啲。不過學術界對平話，同湘南土話、粵北土話一樣，都係近年先發現，相關嘅研究都重係起步階段。

## 簡史
平話個平，係同儂智高起義有關，根據《宋史》講，話說皇祐五年（西元1053年）儂智高作反，畀狄青南征平定，因為係平定南部，所以大宋就叫隊軍將做「平南軍」，平南軍之後又留喺廣西駐守，咁佢哋駐守個地方就叫咗做「平南」，而呢個地方用嘅語言，就叫「平話」。平南軍好多人原籍山東，佢哋喺廣西落咗腳之後，原本講嘅山東話溝咗當地嘅粵語，慢慢就演變成平話。

## 特點

## 參考
中國語言地圖集

《》係由中國社會科學院同澳大利亞人文科學院合作編纂嘅一本關於中國語言分佈統計嘅書，由香港朗文出版社出版，有分中文版同英文版。

呢本書以而家嚟講，係對於中國語言研究一個權威，喺學術界評價好高，好多關於中國語言分佈、語言同方言發展等資料都係以佢為準。

第二版係由香港城市大學語言資訊科學研究中心同中國社會科學院編製。

## 參考

## 出面網頁
*吳語學社：中國語言地圖集(1987)
*商務印書館（北京）：中國語言地圖集（第2版）：少數民族語言卷，中國語言地圖集（第2版）：漢語方言卷
金氏 (韓國)

**金氏**（）係朝鮮半島最多人擁有嘅姓氏。根據大韓民國響1985年嘅統計，全國4500萬人口當中，姓金佔咗880萬，約佔總人口嘅五分之一。金氏源遠流長，亦係新羅嘅君主姓氏之一，所以喺朝鮮半島有好多人姓金。

## 本貫
正如其他朝鮮半島嘅姓一樣，金姓喺朝鮮半島有好多分支，而呢啲分支嘅來源亦有所不同。當中有幾個本貫比較大，例如：金海金氏、慶州金氏同咸昌金氏。過去喺韓國，同姓嘅人係唔結得婚，所以姓金嘅人民就好頭痛。不過而家韓國相關法例放鬆咗，只係唔准兩代以內嘅親戚結婚，大大減少咗當地姓金人民嘅擇偶難題。

### 金海

### 慶州

慶州金氏嘅始祖來自新羅王朝。相傳金氏嘅始祖金閼智係公元1世紀時新羅嘅君主脫解尼師今（惜脫解）所收養啲孤兒。到咗金閼智嘅第七代後人金味鄒，佢喺262年接替沾解尼師今成為新羅嘅君主。之後再經歷昔氏嘅三代（儒礼尼師今、基臨尼師今、訖解尼師今）之後，新羅嘅王位又返到金氏，開始咗新羅王朝嘅光輝時代。

慶州金氏嘅人口好多。根據大韓民國係2000年嘅人口統計，全國有170萬人口屬於慶州金氏。

### 咸昌

### 金姓本貫列表

## 人物
*金九：「上海流亡政府」時期總統
*金日成：北韓政治人，有「朝鮮國父」之稱
*金正日：金日成個仔，繼承佢老豆北韓國家元首地位
*金泳三：前大韓民國總統
*金大中：前大韓民國總統
*金喜善：演員
*金圭鐘：韓國歌手
*金正恩：金正日個仔，繼承佢老豆北韓國家元首地位

## 睇埋
* 金氏（中國）
* 朝鮮半島姓氏

## 出面網頁
*A 2001 ''Korea Now'' article explaining the clan structure
*Korean-language site of the Gyeongju Kim association
路環

**路環**（葡文：**Coloane**），又叫**路環島**（葡文：**Ilha de Coloane**），係澳門嘅一個地方，而家亦係組成澳門嘅四大部份（區域）之一。喺未填海之前，路環係一個島，離氹仔個島南面約莫兩千米，不過兩個島之間填晒海，新填地叫路氹城。島嘅西南面係珠海市嘅橫琴島，兩島最窄嘅地方唔夠300米。

## 歷史
路環其實係**路灣**。因為廣東話有時將灣讀做環。路灣古書上叫佢做**過路灣**，葡文名 Coloane 亦印證呢點。路環個名就係咁來。古書上亦有寫做**九澳**，**鹽灶灣**等。呢啲都係島上某啲地方嘅代表。

大宋起，個島都係鹽場之地，海邊係產鹽。大明同大清時，路環係歸廣東香山所管。

1864年，葡人乘大清敗於英國之際，佔領路環。

以前路環居民來往澳門半島同氹仔係用渡輪。

## 地理
路環島屬於聖方濟各堂區，上邊丘陵起伏，地勢係成個澳門最高，冇乜平地。路環面積大約7.6平方公里，2011年人口大約有4,300人。

### 山
路環成個區域大部分地方都係山。路環島最高點係疊石塘山（塔石塘山），同時又係澳門最高嘅山，有海拔172.4米高。疊石塘山半山以上嘅地區，被劃定為郊野公園，受到嚴格保護。

### 郊野公園
澳門大部分郊野公園都喺路環，佢哋係黑沙水庫郊野公園、石排灣郊野公園同九澳水庫郊野公園。

### 海灘
每年吸引好多人去嘅黑沙海灘同竹灣海灘都喺路環。

## 食

澳門葡撻嚟自路環市區安德魯餅店。

## 發展
路環島因為離澳門市區最遠，發展比較慢，以前係以漁業為主，重有啲船廠。呢幾年喺東北岸九澳起咗發電廠同埋水泥廠同深水港，西北部填海拓地準備發展工業。黑沙海灘同竹灣海灘係路環島嘅兩個海灘，分別喺島東南同南。隨住澳門嘅發展，路環嘅發展步伐亦都係加快緊。
官話

**官話**又叫**北方方言**、**北方話**，係中國七大方言之一，亦係影響力最大嗰個，因為而家國語、普通話（經過標準化嘅官話）都係用佢做基礎，原因係北方話地區喺歷史上向來都係政治、文化、經濟中心，所以形成佢獨特地位。北方話後來改叫做官話，官個意思即係「公共」，之後就變咗做中國官方語言。

北方話以北京話代表，中國佔 70%人都係用呢種語言。北方官話地區分四區，分別係華北官話、西北官話、西南官話同江淮官話。

## 參考

## 出面網頁
*官话方言
婆羅洲

**婆羅洲**（；），又叫，或叫**般鳥**，印尼人叫做（，馬來語：Borneo），係世界第三大島，面積有736,000平方公里，排喺格陵蘭同新畿內亞之後。

馬來西亞、印尼同埋汶萊都擁有婆羅洲部分領土，而菲律賓曾宣稱有沙巴部分主權，但係無實際管轄權。

## 稀有生物

 
* 大花草又叫萊佛士花（Rafflesia），喺世界上最大嘅花，依家已知有16種，而婆羅洲有其中3種，包括凱依西大花草（*Rafflesia Keithii*），直徑達80公分，係三種之中最大。另外有普利契大花草（*Rafflesia Pricei*）同唐古禮尼大花草（Rafflesia Tengku Adlini），花型比較細。
* 婆羅洲象
* 馬來犀鳥
* 婆羅洲猩猩
* 長鼻猴
* 婆羅洲雲豹
* 婆羅洲金貓（Borneo Bay Cat）
* 婆羅洲犀牛（即**東蘇門答臘犀牛**）
* 基納巴盧巨紅蛭
* 婆羅洲南洋大兜蟲

## 人口分佈
婆羅洲人口分佈唔平均，人口主要集中喺各大城市同沿海地區，內部山區人口稀少，住喺山區多數係當地土著達雅族。

}

}}
|-
! 排名
! 城市/城鎮
! 人口
! 人口密度（/km2）
! 國家
|-
| 1
| **[[沙馬林達]]**, 東加里曼丹省
| align="right"|727,500
| align="right"|929
| align="right"|印度尼西亞
|-
| 2
| **[[馬辰]]**, 南加里曼丹省
| align="right"|625,481
| align="right"|8,687
| align="right"|印度尼西亞
|-
| 3
| **[[古晉]]**, 沙撈越
| align="right"|617,886
| align="right"|332
| align="right"|馬來西亞
|-
| 4
| **[[巴厘巴板]]**, 東加里曼丹省
| align="right"|557,579
| align="right"|1,058
| align="right"|印度尼西亞
|-
| 5
| **[[坤甸]]**, 西加里曼丹省
| align="right"|554,764
| align="right"|5,146
| align="right"|印度尼西亞
|-
| 6
| **[[亞庇]]**, 沙巴
| align="right"|462,963
| align="right"|1,319
| align="right"|馬來西亞
|-
| 7
| **[[斗湖]]**, 沙巴
| align="right"|412,375
| align="right"|67
| align="right"|馬來西亞
|-
| 8
| **[[山打根]]**, 沙巴
| align="right"|409,056
| align="right"|181
| align="right"|馬來西亞
|-
| 9
| **[[美里]]**, 沙撈越
| align="right"|300,543
| align="right"|64
| align="right"|馬來西亞
|-
| 10
| **[[斯里巴加灣]]市**, 汶萊摩拉縣
| align="right"|300,000
| align="right"|490
| align="right"|汶萊
|-
| 11
| **[[詩巫]]**, 沙撈越
| align="right"|247,995
| align="right"|111
| align="right"|馬來西亞
|-
| 12
| **[[帕朗卡拉亞]]**, 中加里曼丹省
| align="right"|220,962
| align="right"|92
| align="right"|印度尼西亞
|-
| 13
| **[[拿篤]]**, 沙巴
| align="right"|206,861
| align="right"|28
| align="right"|馬來西亞
|-
| 14
| ***', [[南加里曼丹省]]
| align="right"|199,627
| align="right"|538
| align="right"|印度尼西亞
|-
| 15
| '''[[塔拉卡恩]]''', [[北加里曼丹省]]
| align="right"|193,370
| align="right"|771
| align="right"|印度尼西亞
|-
| 16
| '''[[民都魯]]''', [[沙撈越]]
| align="right"|189,146
| align="right"|26
| align="right"|馬來西亞
|-
| 17
| '''[[山口洋市]]''', [[西加里曼丹省]]
| align="right"|186,462
| align="right"|370
| align="right"|印度尼西亞
|-
| 18
| '''[[根地咬]]''', [[沙巴]]
| align="right"|177,735
| align="right"|50
| align="right"|馬來西亞
|-
| 19
| '''[[邦唐]]''', [[東加里曼丹省]]
| align="right"|143,683
| align="right"|353
| align="right"|印度尼西亞
|-
| 20
|***', 納閩
| align="right"|85,272
| align="right"|950
| align="right"|馬來西亞
|}

## 地理

馬來西亞第一高峰京那巴魯山(神山)喺婆羅洲東北面，海拔4095.2公尺。

### 附近海洋
*東北部係蘇祿海
*東部係西里伯斯海同望加錫海峽
*南部係爪哇海同卡里馬塔海峽
*西、北部係南中國海

### 附近島嶼
*東北面係蘇祿群島、巴拉望島
*東面係蘇拉威西島
*南面係爪哇島
*西面係蘇門答臘島、馬來半島
*西北面係納土納群島
*北面係南沙群島

### 河流

## 氣候
婆羅洲屬於熱帶雨林氣候，高溫多雨，年均溫度24-32℃。普遍11月到第二年3月係降雨量最多月份；7-8月相對少雨。島入面山區降雨量亦比沿海地區多。

## 喺亞洲位置
荔枝角站

**茘枝角站**（；）係港鐵嘅一個鐵路車站，位於九龍深水埗區長沙灣長沙灣道工商貿區地底，喺1982年5月17號啟用。車站設有2個月台。

荔枝角站雖然叫做「茘枝角」，但唔喺荔枝角，係喺長沙灣。車站用咗**橙紅色**做主要色調，喺車站出入口就用**粉紅色**做主調。

## 車站結構
### 車站樓層

### 車站月台
荔枝角站設有2個月台，各月台都裝有月台幕門。1號和2號月台係一個島式月台，起喺長沙灣道地底，處理荃灣綫往荃灣方向列車，和荃灣綫往中環方向。

### 車站大堂
荔枝角站屬於中型車站，荔枝角站位於工商貿區，平日有一定人流，所以前地鐵公司（家下港鐵公司）喺2007年開始進行車站翻新工程，更換車站內燈光系統同埋為車站商店、客務中心進行翻新，以及增建升降機等。

現時，荔枝角站內提供唔同類型嘅商店畀乘客買嘢，例如有7-Eleven便利店、麵包糕餅店、時裝店、外賣店、旅行社、恒生銀行等零售業及服務業，增加港鐵公司非車務收入同埋方便乘客買嘢。而車站現正進行翻新工程，包括更換大堂同月台嘅地板，係港鐵市區綫中唯一一個全車站更換地板嘅工程，而喺車站月台增加配電站工程亦即將完工。

此外，站內有唔少自助服務設施畀乘客享用，包括恒生銀行及中銀香港自動櫃員機、及自動售賣機等。車站內更設有香港郵政郵箱，方便乘客寄信。

### 車站出口
荔枝角站設有4個車站出口，出口主要連接長沙灣工貿區同埋鄰近嘅住宅區，部份出口近住主要街道同公共運輸交匯處，方便乘客轉乘唔同交通工具。

*A - 長沙灣廣場
**億京廣場、億京廣場2、長沙灣廣場、恩福中心(恩福堂)、深水埗運動場
***設有失明人士引導徑往返地面
*B - 大南西街
**B1 - 香港中心、青山道、長沙灣道、香港紗廠、九龍廣場、麗新商業中心、半島大廈、大南西街
**B2 - 長沙灣道、利豐大廈、萬利中心 
*C - 通州西街
**青山道、安泰大廈、香港工業中心、荔枝角懲教所、荔枝角收押所、潮流工貿中心、通州西街、通源工業大廈
***設有輪椅輔助車服務往返地面
*D - 荔枝角道
**D1 - 長荔街
**
**D2（只可以出站） - 長善街、D2 Place一及二期、美心集團中心、長沙灣警署
**
**D3 - 昇悅居、昇悅商場、泓景臺、泓景匯商場、一號•西九龍、西九龍薈
**（呢個出入口喺昇悅居商場室內，比較特別嘅係個站牌只有『荔枝角站 Lai Chi Kok Station』字樣，但係就冇顯示港鐵標誌，全港得呢個出入口係噉）
**
**D4 - 宇晴軒、宇晴匯、碧海藍天、海麗邨
**

### 鄰接車站

## 接駁交通
*九巴：
** 2B - 竹園邨 ↔ 長沙灣
**2F - 慈雲山（北） ↔ 長沙灣
**30 - 荃威花園 ↔ 長沙灣
**72 - 太和 ↔ 長沙灣
**86C - 利安 ↔ 長沙灣
*其他路線：2A、2X、6、6C、6D、6X、30X、31B、32、33A、35A、36A、36B、37、40、40A、42、42A、43C、44、45、46、52X、58X、59A、59X、60X、66X、67X、68X、69X、86、86A、98C、98S、214、234X、238X、240X、265B、270B、272E、272P、286C、286P、286X、X6C
*城巴：
**586、795X、A20、A23、E21、E21A、E21B、E21C、E21D、N21、N21A、NA20
*過海隧道巴士：
**102、102P、171、171A、171P、904、905、905A、936、936A、970X、X970、N122、N171
*專線小巴：
**44A - 海麗邨 ↺ 荔枝角站（八達通轉乘優惠）
**97A - 長沙灣 ↔ 華景山莊

## 利用狀況
荔枝角站啟用初期，由於車站設於長沙灣工貿區，因此平日時間（即星期一至星期五全日，星期六上午及下午）都有唔少乘客返放工同交收貨物，非常繁忙，而且茘枝角站係最近深水埗運動場嘅港鐵站，所以亦有唔少參加陸運會嘅學生使用。西九龍新填海區屋苑或屋邨（泓景臺、昇悅居、宇晴軒、海麗邨等）入伙，使部份居民利用車站搭港鐵前往市區。而且附近設有成衣批發嘅購物中心，加上新落成同起緊嘅新式商業大廈及酒店，都令荔枝角站人流不斷上升。

不過唔少路經此站嘅速遞員都鋌而走險，搬緊重物嗰陣用普通閘機，甚至推住手推車用扶手電梯，情況令人關注。

## 車站歷史

荔枝角站位於九龍西深水埗以北至美孚新邨以南一帶嘅一片嘅19世紀末填海土地上嘅北面。原本係一個長長嘅沙灘及海邊，故此地名叫長沙灣。

荔枝角站A出口原本喺長沙灣道行人道旁邊，當「長沙灣廣場」落成之後，該出口搬到建築物內，即係而家嘅位置。

### 車站名
荔枝角站計劃嗰時原名**長沙灣站**，但因當時長沙灣站用咗個名，最後先依該區西部嘅荔枝角改名荔枝角站。然而，嚴格嚟講，車站位置唔喺荔枝角，而係喺成個長沙灣西北面，而長沙灣廣場同深水埗運動場都係接近荔枝角站，唔近長沙灣站。因此，唔少市民誤以為荔枝角站喺荔枝角中心地帶而落錯車。另一方面，美孚新邨以東嘅山頭先係真正嘅荔枝角。因為咁，部份人誤以為呢個站一帶係荔枝角一部份。

#### 「荔」與「茘」
另一方面，荔枝角站個「荔」字（下面係三個「力」字），喺站內範圍被寫成「茘」字（下面三個「刀」字）。有傳聞指係因為當時承辦興建地鐵工程嘅日本財團，製作車站名嘅字型時，未有留意到「荔」嘅中文漢字同日文漢字寫法唔同，所以用咗「茘」呢個日文漢字寫法。而另一種說法係指「茘」呢種寫法喺舊時先係正寫，例如喺《康熙字典》中查到，所以當時先用咗「茘」而唔係而家正寫「荔」。

## 上一站‧下一站

### 列車班次

## 出面網頁
* 港鐵公司－荔枝角站街道圖
* 港鐵公司－荔枝角站位置圖
* 港鐵公司－荔枝角站列車服務時間
廣島市

**廣島市**（）係廣島縣嘅縣廳所在地，毛利氏入府以嚟就係日本地方嘅最大城市。廣島市係世界上第一個俾人用原子彈炸嘅城市。

## 歷史
毛利元就個首都就係廣島城。半個世紀之後，佢個孫仔同埋西軍領袖毛利輝元喺關原之戰（関ヶ原の戦い）輸咗。羸咗嘅德川家康就攞咗毛利輝元好多嘅地方，包括廣島市。

喺中日甲午戰爭，廣島市做咗日軍嘅主要供給同埋後勤基地，直至到二次大戰。

### 原子彈爆炸

1945年8月6號，美國空軍 B-29 轟炸機喺廣島掟咗原子彈「細路仔」。呢款轟炸機係特別改裝過，可以帶原子彈之後掟落去。估計有71,379個市民死咗，廣島受到好大嘅破壞。加埋第二粒掟落長崎市嘅原子彈，日本喺長崎炸咗之後嘅第六日就投降。

類:政令指定都市
白介素八

**白介素八**（Interleukin-8, IL-8）係種趨向素，係殲滅細胞造出來嘅。當殲滅細胞食咗抗原嗰陣，就會放白介素八出來，引其他免疫細胞過來打仗，引致發炎。所以，佢係隻引免疫細胞嘅趨向素，因為咁，佢同發炎好有關係。呢隻趨向素新名叫ＣＸＣＬ８，不過多仍然叫佢做IL-8。

## 注
趨向素

**趨向素**（chemokine）係一類蛋白質，可以引某類細胞過來。趨向素有好多隻。免疫系統上會引免疫細胞過來感染之處，亦可以幫手引某啲細胞過來，修補或者發展某啲組織，維持身體平衡。佢之所以叫趨向素，皆因佢係用來帶住班細胞行。某啲細胞收到某隻趨向素，就會跟住趨向素嘅濃度，由淺入深，直至去到趨向素嘅源頭。

趨向素唔單止體內有，有啲魚排春，卵子就放出趨向素引精子過來受精。

學名Chemokine呢隻字，係由英文**chemo**tactic cyto**kine**而來。　

## 注
加里曼丹

**加里曼丹**（**Kalimantan**）係婆羅洲南面嗰一半由印尼統治嘅部份。加里曼丹北面同馬來西亞沙撈越、沙巴接壤，分做五個省，分別係東加里曼丹省、南加里曼丹省、西加里曼丹省、北加里曼丹省同中加里曼丹省。

類:婆羅洲
社會科學

**社會科學**（ | ），簡稱**社科**，係指有系統噉用科學方法嚟研究人類、團體同埋社會嘅學問。包括經濟學同心理學等都屬於社會科學。

## 基礎

首先，社會科學建基於「科學」嘅諗頭，會好似物理學同化學等嘅自然科學噉跟足科學方法做研究；不過同呢啲自然科學唔同嘅係，社科研究嘅係社會同人類行為。社科界會：
#根據手上已知係真嘅事實，諗一啲理論出嚟（「基於我哋經已觀察到嘅呢啲現象，我推測啲現象背後嘅法則係噉噉噉，令社會有噉嘅特性」），呢啲理論好多時係用數學模型嘅方式嚟表達嘅；
#跟手就靠邏輯性嘅思考，去諗吓呢柞理論會做點樣嘅**預測**（「如果我提倡嘅呢個理論係真確嘅，理應會...」）；
#然後就做實驗同觀察嚟攞數據，驗證吓個理論嘅預測係咪真確（「如果我呢個理論係真確，呢個實驗理應會得出某個某個結果，而個實際嘅實驗結果係...」）；
#如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論。
上述嘅過程會係噉不斷重複，直至手上嘅理論做得到完全準確嘅預測為止－於是乎社會科學就有持續嘅發展，做到愈嚟愈準嘅預測。

## 學科

社會科學包括：
*心理學：研究人類嘅行為、認知同情緒，簡單嘅例子包括研究人類嘅記憶力（可以靠「喺記憶測試上嘅表現」嚟量度）或者智能（可以用智商測驗嚟量度）同各腦區嘅活動有咩關係。廿一世紀初嘅心理學同神經科學以及動物行為學有相當嘅重疊。
*社會學：研究社會嘅秩序同一般法則，簡單嘅例子有研究文化（可以靠問卷調查等嘅方式嚟大致噉量度）嘅隨時間變化會唔會跟從乜嘢規律。社會學有陣時會俾人覺得係人文嘅一環，不過可以用到一啲幾數學性嘅研究方法（例子可以睇個體為本模型呢種電腦模擬做法）。
*經濟學：研究人點樣生產、分配同消費有限嘅資源，簡單嘅例子有研究一個經濟體嘅普羅大眾使錢嘅方式（錢係一種資源；量度：每個月攞幾多錢嚟做投資？啲錢使落乜嘢嗰度？）。經濟學出嗮名鍾意用大量嘅數學模型嚟分析自己研究嘅現象，當中博弈論就好出名。
*語言學：研究人類嘅語言，包括研究語言之間嘅關係（例如粵語同官話都屬漢語、英文同德文都屬日耳曼語族）或者人腦點樣處理語言呀噉；語言學時不時都會涉及研究人腦或者人類嘅行為，所以有時會俾人分類做心靈科學（睇下面）嘅一門。
*考古學：通過發掘同調查古人嘅遺跡遺物同文獻（物質文化）嚟研究古代社會－考古學研究者會嘗試搵出古人留落嚟嘅文物（例如係古代嘅工藝品或者建築物），用放射性定年法等嘅方法嚟判定每件文物有幾耐歷史，並且用呢啲文物做基礎判斷古人嘅生活方式。考古學好多時會俾人當係人文學科。
*資訊科學（IS）：泛指研究分析、儲藏同操控資訊嘅領域；資訊科學其中最出名嘅一環係圖書館學，會研究圖書館（可以包括數碼圖書館）等儲起資訊嘅社會產物點樣影響人同人之間嘅資訊傳播，以及呢啲資訊傳播會對社會造成咩影響。要留意嘅係，啲人講資訊科學有時會包埋一啲唔係社會科學、但同資訊好有啦掕嘅領域，例如電腦科學。
* 政治學
* 軍事學
* 法學
* 犯罪學
* 教育學
* 新聞學
* 公共關係學
* 公共行政學
* 傳播學
* 民族學
* 民俗學
* 宗教學
* 人類學
* 組織心理學
* 組織行為學
* 文藝學
* 史學

## 睇埋
*商學
*人文
*社會現象
*腦神經學，社科同生物學之間嗰條連繫。
*統計分析，社科成日要用嘅技術。
*複雜系統，社科成日要面對嘅一種問題。

## 註釋

## 引咗
錒系元素

**錒系元素**（用An表示）又叫5f過渡系，佢係週期表中錒（Ac）到鐒（Lr）總共有15種元素，佢哋都有放射性。

1789年德國嘅克拉普羅特（M.H.Klaproth，1743-1817）喺臘青鈾礦入面發現咗鈾，佢係啲人認識嘅第一個錒系元素。跟住陸續發現咗錒、釷同鏷。鈾以後嘅元素都係喺1940年後用人工核反應合成嘅，叫做人工合成元素。

錒系元素喺元素週期表下面另立嘅橫排度。
蠟青

**蠟青**，亦叫**瀝青**，係黏度好高嘅有機液體，黑色，會溶喺二硫化碳裏面。佢形態以柏油或者焦油為主。

柏油形態嘅蠟青，係將原油用分餾法提煉嘅。佢喺原油裏面，沸點最高，同埋原油裏便，最重嘅成份，所以會喺分餾塔最底度搵到。而焦油形態嘅蠟青，就係將有機物質（煤炭為主），經過乾餾法處理而取得。

蠟青多數用喺建築上，好似鋪馬路噉。

蠟青英文有分asphalt同bitumen，但唔同地方有唔同解釋，有時會混用。Bitumen主係講自然形態嘅蠟青，而asphalt係石油提煉嘅副產品。不過實際上好多時各處鄉村各處例，各有各解。有時又會指係蠟青同石屎混合物，鋪路用。
過路灣

**過路灣**（）係香港赤鱲角東南部一個消失咗嘅海灣，喺觀景山東面，1990年曾經發現青銅器時代同新石器時代文物。過路灣而家成為香港國際機場後勤用地一部份，得返過路灣路留住個地名。
七七節

**七七節**（，英文拼音 ，意思係 ｢星期｣；國文音譯**沙夫幼特節**）或者**[[五旬節]]**（拉丁化，意思係 ｢五十｣），又叫「收穫節」或者「新果實節」，係猶太教三大朝聖節日之一，喺猶太曆西彎月初六同初七（公曆5至6月）兩日舉行，而改革派猶太人就只係過其中一日。

呢個節日嘅希伯來文名係指七個星期組成嘅一個星期，即係七個七日，指逾越節後過咗七個星期之後嘅嗰一日，而佢嘅希臘文名就係指逾越節計起嘅第 50 日。

## 攷
柏楊

**柏楊**（），原名**郭定生**，後來佢老豆為咗方便轉校而改名做**郭立邦**，之後自己又改名做**郭衣洞**，係台灣作家，有台灣魯迅之稱 。「柏楊」係佢筆名，靈感嚟自中橫公路隧道附近台灣原住民部落嘅原名諧音「古柏楊」。佢重有另一個筆名**鄧克保**。

柏楊喺河南省開封出世，寫嘅書當中以歷史書最出名，不過佢就話自己唔係史學家，而係個作家同思想家。

佢曾經因為翻譯美國《大力水手》漫畫，將「Fellows」譯做「全國軍民同胞們…」，俾嗰陣嘅國民黨政府話佢串蔣中正父子，以「共產黨間諜」同「打擊國家領導中心」罪名拉咗去坐監 。

出返嚟之後佢出版《柏楊版資治通鑑》（1993年）、《醜陋的中國人》（1985年）兩本代表作。

柏楊亦好關注自由同人權議題，創立國際特赦組織台灣分會，重做埋會長。

柏楊喺2008年2月24號因為肺炎併呼吸衰竭入醫院，喺2008年4月29號凌晨1點12分喺台灣新店耕莘醫院病死，終年89歲。

## 參考

## 出面網頁
*遠流博識網的柏楊介紹
*台作家柏杨捐赠文献文物正式入藏中国现代文学馆，中新社2007年2月6日
*國立臺南大學柏楊文物館
汗

**汗**，係哺乳動物嘅汗腺分泌嘅液體。汗嘅成份主要係水。

## 人生理
人嘅小汗腺分泌嘅汗，主要包括水、氯化納、鉀、鈣、尿素、乳酸、鎂。

## 有乜用
*降温：汗喺蒸發嗰時帶走大量嘅熱；

## 睇埋
*汗毛
*皮脂腺

## 攷
迷魂鎖

**迷魂鎖**，武道術語叫**絞技**，英文叫  或者 ，係一種喺好多唔同嘅武術入面都有嘅招式，例如柔道、巴西柔術、自衛術都有，喺混合格鬥比賽入面更加常見。

絞技即係勒住人條頸，令到人唞唔到氣，用手臂勒住人或者用腳勒都可以，視乎唔同武術招式有唔同形式。

迷魂鎖可以用嚟整暈對方－攻擊嗰方可以有技術噉向對方條氣管施力，令對方個腦得到嘅氧暫時少咗，因而暈低。根據研究，用呢種技巧可以令一個大人喺大約 9 秒之內暈低，雖然呢個數值可以因人而異。
## 註釋

## 睇埋
*搏擊
*潛行遊戲
## 攷
樂華天主教小學

**樂華天主教小學**（**Lok Wah Catholic Primary School**）係香港新九龍一間小學，喺觀塘振華道，福建中學隔籬，可以話同福建中學係聯盟學校。

## 歷史
樂華天主教小學原本係牛頭角天主教小學上午校，2000年9月搬咗去近樂華邨並改行全日制。牛頭角天主教小學喺2002年停辦，喺牛頭角上邨三座側邊嘅校舍亦被封閉，2003年同牛頭角上邨一至五座一齊拆。

## 出面網頁
*樂華天主教小學網頁
英國君主

**英國君主**（）係英國、英國海外領地同埋英聯邦王國嘅元首、英聯邦嘅最高領袖、亦都係英倫聖公會嘅最高領袖，英國喺君主制之下最大嗰個，男嘅叫**國王**（King），女嘅叫**女王**（Queen）。英屬香港嗰時叫英皇或者英女皇，主權移交之後都係，2023年開始改叫英王同英女王。現任君主係國王查理斯三世，喺2022年9月8號繼位，2023年5月6號加冕。

英國係行君主立憲制，王室已經有成千年歷史。舊時國王或者女王係國家嘅最高領袖，不過而家君主只係一個形式，實際權力喺國會同內閣。但係君主嘅地位近年都受到質疑，例如議員仍然向英國君主宣誓效忠先可以喺國會做嘢，呢個傳統就喺2001年嗰陣，新芬黨議員就唔肯宣誓效忠，搞到入唔到國會，後來投票通過先畀入，但始終唔可以喺國會入面投票。

## 參考
新芬黨

**新芬黨**（愛爾蘭文：Sinn Féin，意思即係「我等」）係一個愛爾蘭政黨，係源自愛爾蘭共和軍嘅政治組織，同時參加愛爾蘭共和國議會同北愛爾蘭議會嘅選舉。1905年由亞瑟·格里菲斯（愛爾蘭蓋爾文：Art Ó Gríobhtha；英文：Arthur Griffith）創辦。新芬黨主張建立一個覆蓋成個愛爾蘭島嘅愛爾蘭共和國，係民族主義派裡面好有影響力嘅政黨。

## 選舉表現
### 北愛爾蘭議會

## 出面網頁
* Sinn Féin
F4

**F4**可以係：

*F4紙：一種紙嘅大細。
*F4 (歌唱組合)：臺灣嘅一隊男子歌唱組合。
*鍵盤入面嘅一個功能掣。
*度龍捲風嘅強度——藤田級嘅第二高等級。
*Fantasy 4：臺灣嘅一隊女子歌唱組合。
F4紙

**F4**係種紙嘅標準尺寸。咁嘅大細嘅紙，就叫**F4紙**。F4長330毫米，闊210毫米，同A4紙一樣闊，但長多33毫米。佢同傳統尺寸Foolscap Folio（8½ 吋 × 13½ 吋，即216 mm x 343 mm），所以亦有叫foolscape或folio。重有，佢亦接近美國用嘅Legal紙尺寸（8.5" x 14"，約莫220毫米 x 360毫米）。

F4並唔喺國際標準ISO 216裏便，只係約定俗成嘅標準。

F4喺澳洲同東南亞流行，而香港嘅F4尺寸稍稍唔同，長去到340毫米。

*F4A: 216 x 343 mm
*F4B: 216 x 330 mm

## 注


## 睇埋
*紙尺寸
*ISO 216，紙尺寸嘅國際標準
天水圍站 (輕鐵)

**天水圍站**（；）係一個站，同嘅天水圍站交匯，喺新界元朗區天水圍天福路，港鐵天水圍站平台下面嘅地面。

九廣西鐵通車日開始，有關當局將原本嘅天水圍總站改做天榮，將九廣西鐵天水圍站下面嘅輕鐵站命名為天水圍站。

## 車站結構

### 車站月台
*車站設有3個月台，其中1、2號月台嘅行車方向相同。
*每個月台長大約80米，可以同時停泊4架輕鐵單卡。
*為分流繁忙時間人潮，平日下午五至八時，**3**號月台嘅兩線列車會先喺月台後半部分落客，再移去前半部分上客。
*其餘時間3號月台，706綫會喺前半部分上落客，而751綫往友愛列車就喺後半部分上落客。

### 車站周邊
*天水圍站
*天福路
*天耀邨
*天祐苑
*聚星樓
*屏山文物徑
*上章圍

### 鄰接車站

## 接駁交通
天水圍站嘅主要接駁交通工具係，乘客可以直接用西鐵綫車站大堂出口往返輕鐵天水圍站各個月台。另外，乘客可經西鐵綫天水圍站A出口前往公共運輸交匯處，可以轉去洪水橋同埋流浮山一帶嘅接駁巴士同小巴。

;鐵路
*港鐵
**天水圍站（八達通轉乘優惠）
*港鐵巴士
**K65 - 元朗（東）↔ 天水圍站 ↔ 流浮山（八達通轉乘優惠）
**K75 - 洪水橋 ↔ 廈村（循環線）（八達通轉乘優惠）
**K75P - 天瑞 ↔ 洪水橋（循環線）（八達通轉乘優惠）
**K76 - 天水圍站 ↔ 天恆邨（循環線）（八達通轉乘優惠）
*九巴
**B1 - 天水圍站 ↔ 落馬洲站
**其他路線：53、69M、69X、265S、269B、269C、269D、276、276A
*城巴
**969、969B、969X
*龍運巴士
**A37、E37
*新大嶼山巴士
**B2
*新界專線小巴
**33、34、34A、35、77

## 上一站‧下一站
葵興站

**葵興站**（；）係香港港鐵嘅一個架空車站，響新界葵涌中部，東北面係葵興邨，響葵青區。個站喺1982年5月10號啟用。

## 車站結構
### 車站樓層

### 車站大堂
葵興站大堂嘅非收費區畀收費區分隔，因此乘客不能由大堂北面（A、D出口）直接行去大堂南面（B、C出口），要經路面往返兩大堂，同荃灣站相似。
#### 車站商店及自助服務

### 車站月台
月台採用側式月台設計，兩個月台畀路軌分隔，乘客往返兩個月台，要經大堂。

### 車站出口

*A - 葵興邨
**葵涌中心、葵俊苑、葵涌道、葵興邨、葵興路、工業街、光輝圍、紅A中心、新葵興廣場、大連排道
*B - 巴士總站
**巴士總站、政府合署、專線小巴站
***設有斜道往返地面
*C - 葵康苑
**扶康會葵興中心、興芳路、香港專業教育學院葵涌分校、葵康苑、葵盛圍、葵盛東邨、林士德體育館
***設有斜道往返地面
*D - 新葵興花園
**建造業訓練中心、信義會天恩堂、葵涌邨、葵合街、葵聯路、葵盛圍、新葵興花園、大窩口道
***設有失明人士引導徑往返地面

#### 2號月台 - 荃灣線往中環月台（P）
* E - 九龍貿易中心
**九龍貿易中心、新葵興廣場

### 鄰接車站

## 接駁交通
*九巴：
**30、31A、31M、32H、32M、33A、34、36A、36M、37、37M、38、38A、38B、38P、40、40A、40E、40X、43、43A、43D、44M、46P、46X、47A、47X、57M、58M、59A、61M、67M、69M、69P、73P、235M、240X、260C、265M、269A、269M、269P、290、290A、290X、N252、N260、N269、N290

* 過海隧道巴士：
**930、935、N930

*龍運巴士：
**A30、E32、E32A、NA30

*新界專線小巴：
**87M、89、89A、89B、89M、94、94A、313、406、406A、407

## 利用狀況
同葵芳站一樣，葵興站都係葵青區葵涌部份一個交通中轉站，雖然規模唔及葵芳站，喺公共運輸交匯處都有一啲巴士路線連接車站同週邊地區。葵興站啟用嗰時，區內幾條直接來往九龍區嘅巴士線被逼停辦，因此居民多數選擇喺葵興站搭地鐵（現港鐵）來往市區。

葵星中心同葵盛東商場設有適用於該站的港鐵特惠站，為用成人八達通卡嘅乘客提供港幣1元車費回贈。

## 車站歷史

### 月台閘門

港鐵公司喺2008年1月決定喺港鐵所有前地鐵網路嘅8個地面同埋架空車站加建月台閘門同埋改善而家嘅通風設計，以便減輕乘客墜軌嘅問題。該個月台閘門同而家欣澳站所採用嘅月台閘門係同一設計，淨係得而家月台幕門嘅一半，大約高1.5米。呢個計劃喺平日深夜終止服務嘅時間加建，已經喺2012年完成。

## 上一站‧下一站

### 列車班次

## 出面網頁
* 港鐵公司－葵興站街道圖
* 港鐵公司－葵興站位置圖
* 港鐵公司－葵興站列車服務時間
ISO 216

**ISO 216**，即**國際標準216號**，係國際標準組織 (ISO)訂落來嘅紙嘅標準尺寸。呢種尺寸世界各國都有用，尤其係A4紙。尺寸係用長闊比來定制。ISO 216定落A系同B系，而C系就由信封標準ISO 269所立。

日本B系紙同國際B系紙尺寸有出入，唔可以媾亂。

## 歷史
ISO 216跟嘅係1922年設立嘅德國標準476號（DIN 476）。呢啲尺寸早響法國大革命時代就已經出現徂，不過之後啲人唔記得。響1786-10-25，德國人基奧格·古列斯托夫·列施騰伯（Georg Christoph Lichtenberg）喺信裏面曾經提過呢種尺寸長闊比。

1975年，國際標準化組織推出ISO 216，分A系同B系。1985年又另外推出ISO 269，整多個C系畀信封用。1995年，又推出ISO 217，加個RA系同SRA系畀未切邊嘅紙。

## A系

A系紙比例係1:\sqrt{2}，約數去到毫米。A0紙係一平方米，之後A1、A2、A3等等。每個後者都係前者分做兩半，切口同兩條短邊平行。咁樣A*n+1*嘅長邊，同A*n*嘅短邊，係一樣咁長。

A紙最常見係，A4，即係210 × 297 mm。同美國成日用嘅Letter紙（8½ × 11 inches，216 × 279 mm），窄咗6毫米，長咗18毫米。

用開方二做等比級數，就啱啱可做到將半個長方形，同原本啱長方形，長闊比例一模一樣。好似兩張A4紙拍埋，同A3紙一樣大，而A4同A3個長闊比又一模一樣。

長度用米來計嘅話，唔做四捨五入，An長邊即係等比級數，a_n = 2^{1/4 - n/2}，而An就係a_n × a_{n+1}。

用毫米計，四捨五入，An紙嘅長邊就啱啱好用呢條公式\left \lfloor 1000/(2^{(2n-1)/4})+0.2 \right \rfloor。

## B系

B系紙尺寸，係A系同一個號數，同A系細一個數，之間嘅幾何平均數。例如，B1就係A1同A0之間嘅幾何平均數。B0嘅尺寸，係長一米，闊\sqrt{2}米。

Bn係長邊毫米數，就正正係\left \lfloor 1000/(2^{(n-1)/2})+0.2 \right \rfloor。

要留意，日本工業標準JIS訂落嘅B系，係同國際標準B系有異。JIS B系紙，係A系紙嘅1.22倍。


## C系
同一號計，C系係B系同A系嘅幾何平均數。例如：C2就係B2同A2嘅幾何平均數。

C系主要係用響信封上面，因為A紙可以入C信封裏面。好似C4就啱晒畀A4紙入去，而C5就啱啱好畀A4紙對摺放入去，因為A4紙對摺就係A5咁大。

毫米數計，Cn長邊啱啱好係\left \lfloor 1000/(2^{(4n-3)/8})+0.2 \right \rfloor。

## 容許誤差
按唔同尺寸，容許誤差係咁：
* 去到150毫米，誤差上下±1.5 毫米
* 150到600毫米，誤差上下±2.0 毫米
* 600毫米以上，誤差上下±3.0 毫米

## A、B、C系比較

## 用處
未有ISO 216之前，各國有唔同紙嘅尺寸。呢啲尺寸大家係唔夾，而且唔係用十進制來度。

ISO 216將會全部紙比例定成1:\sqrt{2}。兩張紙貼住長邊拍埋係同一個比例。咁佢嘅好處係，放大縮細變到好簡單，兩張A4可以完好啱身縮到去一張度；而A4又好可以好啱身放大到A3紙度。A5又可以放大到A4紙度。

摺紙都會用到比例1:\sqrt{2}，咁佢哋就叫佢做A4長方形。

不過，美國同加拿大就用返自己嗰套。

## 注


## 睇埋
* 紙尺寸
* Letter紙

## 出面網頁
* 
* 
*
葵芳站

**葵芳站**（，，2026年改為**Franchesca Station**）係香港港鐵嘅一個架空車站，響新界葵涌中南部葵仁路，葵青區裏面。個站喺1982年5月10號啟用。

## 車站結構
葵芳站係個架空車站，地面係車站大堂，而月台架空喺大堂之上。佢係荃灣綫向南行第二個架空車站。月台採用側式月台設計，兩個月台嘅候車位置俾路軌分隔。來往葵興站一段嘅架空路軌設有混凝土隔音屏障，係首項地鐵喺起嗰時已經規劃嘅減低噪音工程，以減低列車嘈音對鄰近嘅葵芳邨影響。

### 車站樓層

### 車站大堂
#### 車站商店及自助服務

### 車站出口
#### 車站大堂（G）

*A - 葵芳邨
**佛教林金殿小學、金龍工業中心、葵涌警署、葵芳邨、葵芳商場、新葵芳花園D-E座、大連排道、偉倫中心
*B - 新葵芳花園
**新葵芳花園A-C座、巴士總站、葵涌道、葵芳閣、葵義路、麗瑤邨
*C - 貨櫃碼頭路
**貨櫃碼頭路、福業大廈、葵涌運動場、葵福路、葵豐街、葵喜街、葵盛游泳池、葵青劇院、豐裕中心
*D - 新都會廣場
**香港專業教育學院葵涌分校、下葵涌官立中學、芊紅居、香港四邑商工總會陳南昌紀念學校、葵涌蘇淅公學、葵涌廣場、葵富路、葵仁路、路德會啟聾學校、新都會廣場、賽馬會分科診所
***設有斜道及失明人士引導徑往返地面

#### 1號月台 - 荃灣線往荃灣月台（U1）
*E - 新都會廣場
**新都會廣場

### 鄰接車站

## 接駁交通
*九巴：
**30、31M、32H、32M、36A、36M、38A、40、40A、42、43、43A、43D、43M、44M、46P、46X、47A、47X、57M、58M、58P、59A、61M、67M、69M、73P、235M、237A、260C、265M、269M、N241、N252、N260、N269
*龍運巴士：
**A30、E32、E32A、NA30
*過海隧道巴士：
**930、935、N930
*新界專線小巴：
**87A、87M、88、88B、88C、88D、88G、88M、89S、91、91A、93、94、94A、302、404M、407

## 利用狀況
葵芳站係葵青區葵涌部份嘅大型交通中轉站，有多條巴士線連接，車站又設有大型巴士總站，畀乘客轉巴士入新界西北區，再加上附近又有多個大型商場、公共屋邨和葵青劇院，另外有唔少讀青衣IVE嘅學生，都搭港鐵或巴士到本站轉88C小巴或IVE校巴返放學，成為區內最繁忙嘅港鐵車站。車站除咗服務轉車客外，亦主要服務位於車站東北嘅葵芳邨以及東部及南部嘅葵涌工業區。

該站收費區設有4部公眾電腦，畀乘客上網。

## 車站歷史

葵芳站位於葵涌垃圾灣（即醉酒灣）堆填區，通車時跟附近嘅葵芳邨改名「葵芳」。

### 月台閘門
港鐵公司喺2011年8月完成加建月台閘門，大約高1.5米。

### 當年相片

## 事件
2019年8月11號，八一一深水埗示威活動同八一一港島東集會嗰日夜晚，有示威者喺葵芳站聚集，差人喺站入面放催淚彈。

## 上一站‧下一站

### 列車班次

## 出面網頁
* 港鐵公司－葵芳站街道圖
* 港鐵公司－葵芳站位置圖
* 港鐵公司－葵芳站列車服務時間
大窩口站

**大窩口站**（；）係香港港鐵嘅一個地底車站，喺新界大窩口，響荃灣區裏面。個站喺正青山公路近住大窩口邨對面國瑞路公園地底。大窩口站喺1982年5月10號啟用，用深綠同淺綠做主色。

## 車站結構
大窩口站係一個地底站，喺新界荃灣區青山公路以北嘅國瑞路公園地底，但係對面嘅大窩口邨就喺葵青區裏面，因此有唔少乘客誤以為大窩口站喺葵青區。

喺東涌綫通車之前，大窩口站係新界唯一起喺地底嘅港鐵車站。

### 車站樓層

### 車站大堂
#### 車站商店及自助服務

### 車站月台
車站設有2個月台，以島式月台方式排列，各月台都有月台幕門。全站只有2條扶手電梯，同大水坑站一樣，係港鐵系統中最少扶手電梯嘅車站。

### 車站出口

*A - 國瑞路
**海壩新村、鹹田村、河背村、關門口村、國瑞路、楊屋村
*B - 青山公路
**悅來酒店、明愛服務中心、青山公路、考評局荃灣評核中心、城門谷公園、蕙荃體育館、新界南區交通總部、大窩口邨、石圍角邨、葵涌邨、葵賢苑、寶血會思源學校
***設有升降機及失明人士引導徑往返地面及行人天橋

### 鄰接車站

## 接駁交通
*九巴：
**30、31、32M、36、38A、38B、40、42C、48X、57M、58M、59A、61M、67M、68A、69M、69P、73X、235、260C、265M、269A、269M、269P、273C、273P、278A、278P、278X、290、290A、290X、N252、N260、N269、N290、X42P
*過海隧道巴士：
**934A
*龍運巴士：
**A32、E31、E32、E32A、NA32
*小巴
**新界專線小巴：
***83A、86、86A、86M、97、302、401、409

## 利用狀況
荃灣綫起嗰時，原計劃影響到三棟屋村地基。爲咗避免不良影響，荃灣站向東北移，移近大窩口方向。原計劃用大窩口站嘅人，落成後去咗荃灣站，結果少咗人用大窩口站。

## 車站歷史
大窩口站喺1982年5月10號隨住荃灣綫首段工程通車而啟用。喺荃灣綫計劃初期，大窩口站主要服務三棟屋村至大窩口邨一帶居民，後因荃灣綫定線影響三棟屋村大部份地基，政府將舊有三棟屋搬遷，並成為現時三棟屋博物館。呢次搬遷令荃灣站位置向東北遷移，因此大窩口站預計使用量比一般港鐵站為少。

### 加建升降機工程
港鐵同路政署合作，為接駁港鐵車站的行人天橋起部「一梯兩用」升降機，乘客可以乘搭升降機直接往返行人天橋、地面同大窩口站大堂，該升降機已喺2009年初投入服務。

### 歷年相片

### 更換站內升降機

連接大堂同月台升降機曾於2017年1月13日起，暫停使用，以更換為較新型號，並於2018年1月重投服務。

### 歷年相片

## 上一站‧下一站

### 列車班次

## 出面網頁
* 港鐵公司－大窩口站街道圖
* 港鐵公司－大窩口站位置圖
* 港鐵公司－大窩口站列車服務時間
天主教學校

**天主教學校**係天主敎會搞嘅學校。喺2011年，天主敎會經營世界最大嘅非官立學校系統。2016年天主敎會總共有43,800間中學同埋95,200間小學。天主教學校參與敎會嘅傳敎工作，並將宗敎敎育列入課程。

## 例子
* 大角嘴天主教小學 (海帆道)
* 樂華天主教小學

## 參考
中學

**中學**係小學之後嘅等級。學齡喺每個國家都有啲唔同。

響中學讀嘅學生叫**中學生**，香港俗語又叫做「**中學牛‎**」或者「**中學鴨‎**」。

## 各國學制
### 加拿大
;
喺安大略省，中學總共有六個年級。
;
喺魁北克省，中學總共有五個年級。

### 中國
; 內地
喺中國大陸，中學有分初中同高中。高中最後嗰個年級叫做**預科班**，嗰級係為咗下個學年讀大學，畢咗業之後就可以讀大學。
;
喺香港，而家以六個年級為主，香港嘅中學大部分初中同高中都喺同一間學校，通常中一至中三叫做初中，中四至中六叫做高中；中六下學期尾參加香港中學文憑考試，要喺香港中學文憑考試達到指定成績先至可以升讀大學。
父親節

**父親節**係一年入面特別感謝老竇而慶祝嘅節日，源於二十世紀初嘅美國。每個國家父親節嘅日期都有唔同，又有各種嘅慶祝方式，大部分都同贈送禮物、家族聚餐或活動有關。全球大部份國家同地區係喺6月嘅第三個星期日慶祝父親節，包括中國大陸、香港同埋澳門等地方。又有喺其他日子慶祝嘅，例如民國時期嘅中國同臺灣喺八月八號慶祝，所以又叫「八八節」。

同父親節對應嘅有母親節，係喺5月嘅第二個星期日。

## 日期
每個國家同地區官方定義嘅父親節日期都有唔同。

## 參考
荷蘭王國

**荷蘭王國**，又叫**尼德蘭王國**，係由荷蘭本土（尼德蘭本體）同佢嘅海外領土組成嘅聯合王國。

## 國名
荷蘭王國嘅正名係「尼德蘭王國」（），其中「尼德蘭」嘅意思係「低窪國度」，係複數，而且要加冠詞。日耳曼語族直叫 the Netherlands（英文），Die Niederlande（德文），而拉丁語族就意譯 les Pays-bas（法文），los Países Bajos（西班牙文）。

## 政區
荷蘭王國而家分成四個組成部份：
*  荷蘭本土（尼德蘭本體），首都阿姆斯特丹；
*  阿魯巴島（Aruba），首都奧倫吉士達（Oranjestad）；
*  古拉索島（Curaçao）。首都威廉市（Willemstad）；
*  荷屬聖馬丁（Sint Maarten），首都菲利普斯堡（Phillipsburg）。

阿魯巴島、古拉索島、荷屬聖馬丁同三個自治市原來屬於尼德蘭安的列斯殖民地。1986年，阿魯巴島脫離尼德蘭安的列斯，成為構成國。2010年，尼德蘭安的列斯正式解散，其中古拉索島同荷屬聖馬丁雙雙升格為構成國，地位同尼德蘭本體同阿魯巴島同等；而博奈爾島、聖猶士坦島同薩巴島就決定加入尼德蘭本體成為直轄市，合稱「加勒比尼德蘭」（Caribisch Nederland），島民有權投票選舉尼德蘭國會議員同埋尼德蘭歐洲議員，但係用美元而唔用歐羅。

## 註
何文田站

**何文田站**（；）係港鐵觀塘綫同屯馬綫嘅車站，響香港九龍城區老龍坑。

個站喺2016年10月23號隨觀塘綫延長而啟用。2021年6月27號開始成為觀塘綫同屯馬綫第二個轉車站。

## 車站結構
何文田站設喺老龍坑忠孝街同漆咸道北/仁風街之間，原本係山谷道邨嘅地。喺合併方案建議下，個站會發展成大型綜合轉車站，包括上下兩層月台，分別畀屯馬綫同埋觀塘綫列車停站，兩層月台呈十字型交叉。

### 車站樓層

### 車站出口
何文田站有七個出口，位置如下：

* A - 何文田邨/愛民邨/朗賢峯
** A1 - 仁風街、入境事務處主任宿舍、何文田學生宿舍（理大學生宿舍）
*** 設有失明人士引導徑往返地面
** A2 - 佛光街、何文田山畔、高山道公園、高山劇場、悅目、土瓜灣
*** 設有升降機及失明人士引導徑往返地面
** A3 - 忠義街、忠孝街、何文田廣場、房委會總部、香港足球總會、何文田公園、何文田體育館、何文田游泳池、何文田政府合署、忠義街花園、何文田邨、愛民邨、愛民廣場、冠熹苑、冠暉苑、冠德苑、俊民苑、御龍居、君逸山、天鑄、ONE HOMANTIN、皓玟、欣圖軒、聖公會聖三一堂中學、香港都會大學
*** 設有升降機及失明人士引導徑往返地面
** A4 - 朗賢峯
* B - 漆咸道北
** B1 - 漆咸道北、觀音街、蕪湖街、觀音廟、九龍公眾驗房、世界殯儀館、家維邨、煥然懿居、昇御門、愛培學校
*** 設有升降機及失明人士引導徑往返地面
** B2 - 忠孝街、瑜一、迦密中學
*** 設有升降機及失明人士引導徑往返地面
* C - 瑜一

### 鄰接車站

## 相

## 接駁交通
* 九巴：
** 5、5A、5P、5X、7B、8、11、13X、14、14X、17、18、26、26X、28、45、92R、93K、98D、98P、213X、215X、219X、224X、241X、296D、X6C
* 城巴：
** 795X、796P、A20、A22、E21A、N23、N796
* 過海隧道巴士：
** 101、101X、107、108、109、111、111P、116、N121
* 九龍專線小巴：
** 8、8M、8S、27M、28MS

## 利用狀況
車站實際位置位於老龍坑漆咸道北地底同忠孝街之間嘅一幅山坡之上，車站附近有少量住宅、辦公室同社區綜合大樓。但係人口集中嘅大型屋邨都喺山上或者山下，所以車站設有往來山上出口嘅升降機或者山下嘅天橋。由車站向山上行有兩個購物商場——愛民廣場同何文田廣場，但係位置遠離車站出口，無論由最近嘅B2出口前往愛民廣場都需要行十分鐘，更唔好講用車站最高嘅A3出口到何文田廣場需時廿幾分鐘咁耐，用車站B1出口前往家維邨商場雖然最近亦需要行接近十分鐘。另外由於愛民邨起喺忠孝街嘅「兩側」，但站內嘅指示牌推介使用由A3出口到達，但到達嘅其實係建築喺愛民廣場上面其中四座，要到達沿公主道興建嘅五座樓宇實際上應該利用B2出口到達，亦同樣造成不便。有見及此，港鐵喺站裏面張貼通告指示去何文田邨及愛民邨嘅乘客可以喺B2出口附近搭小巴綫8M。

服務對象主要係居住喺鄰近嘅居民、返班人士、鄰近學校學生、香港公開大學（改稱**香港都會大學**）學生同香港理工大學宿舍學生。只係開通咗觀塘綫嘅時期，從L2層嘅車站大堂需要落4層先能夠到達L7層嘅觀塘綫月台，所以除咗上下晝繁忙時間因為鄰近嘅漆咸道北塞車而吸引乘客乘搭之外，整體嘅出入閘人流會較少。每日夜晚、星期六、日同公眾假期，人流會更加少。所以，何文田站係港鐵觀塘綫17個車站當中其中一個人流較少嘅車站。隨住屯馬綫落成啟用，目前每日都有唔少乘客利用本站轉車。

由於巴士受港鐵影響而削減班次，故此現時已吸引部分市民改用呢個站出行。另外，由於車站出入口係免費使用，所以亦吸引部分市民利用升降機、扶手電梯等來往山上同紅磡。

## 車站歷史

何文田站喺2011年7月25號開始起，2016年10月23號隨觀塘綫延長而啟用。2021年6月27號起，屯馬綫經過本站並且設站，令本站成為觀塘綫同屯馬綫第二個轉車站（第一個係鑽石山站）。

## 爭議
### 車站名
何文田站所處嘅地點，傳統地名係老龍坑，亦相當接近紅磡，相反同傳統上嘅何文田有一段距離，但依然命名做「何文田站」。

### 出口名
2025年9月，港鐵將沿用9年嘅A出口指示牌由標示存在幾十年嘅區內主要地點「何文田邨/愛民邨」改成嗰陣啱啱落成嘅上蓋物業「朗賢峯」，引起街坊投訴，港鐵回覆指示牌空間有限，而最近A出口嘅主要建築物係朗賢峯，所以冇問題。喺引起公眾關注之下，港鐵最終妥協，11月11號將指示牌再改成「何文田邨/愛民邨/朗賢峯」。

## 上一站‧下一站

### 列車班次

## 參考

## 出面網頁
* 港鐵公司－何文田站街道圖
* 港鐵公司－何文田站位置圖
* 港鐵公司－何文田站列車服務時間
董浩雲

**董浩雲**（），又叫**董兆榮**，響中國寧波定海縣出世，係香港東方海外貨櫃航運（OOCL）創始人。佢個大仔董建華係香港特別行政區首任行政長官，細佬董兆裕重係香港資深馬主，外孫女金和曉係滑雪運動員。
蘭里島之戰

**蘭里島之戰**係第二次世界大戰後期（1945年1至2月間，歷時6個禮拜），響緬甸蘭里島附近英國軍隊同日本軍隊之間一場小戰役。

## 戰役地理背景
蘭里島喺孟加拉灣東岸，面積大概2,300平方公里，係緬甸第一大島。蘭里島離大陸最近大概30公里。島上面有好多紅樹林沼澤。

## 守軍
駐守喺島上嘅日軍單位係隸屬於54師團嘅步兵121聯隊，指揮官係長沢貫一上校（Kanichi Nagasawa）。
藍田站

（）係港鐵一個車站，響香港觀塘區晒草灣白泥山邊。車站響1986年6月7號開始起，1989年8月9號同東區海底隧道鐵路部分通車啟用。呢個站有2個月台，以島式月台排列，並有月台幕門。

藍田站係屬於架空、地面同埋地底混合模式車站，只係處於密封環境先至令人誤會自己身處地底，不過可以喺鯉魚門道望到車站係起喺白泥山山坡上。

## 車站結構
### 車站樓層

### 車站大堂
#### 車站商店及自助服務

### 車站月台
本站設有2個月台，以島式月台排列，並設有月台幕門。

### 出入口
藍田站設有5個出口，主要連接鯉魚門道同埋匯景花園一帶。由於藍田站響鯉魚門道以南山坡，同藍田北嘅住宅區有一定距離，所以當時地鐵決定同發展商起行人通道連接啟田道路面，該行人通道啱啱穿過匯景廣場中庭，再沿藍田站範圍嘅扶手電梯先至可以去到啟田道。

*A - 啟田道
**啟田道、啟田商場、康逸苑、廉政公署東九龍及西貢辦事處(依家已經搬咗去九龍灣)、鯉安苑、藍田分科診療所、藍田（西）社區中心、安田邨、平田邨、德田邨、啟田邨、康田苑、香港諾德安達國際學校
*B - 公共運輸交匯處
**公共運輸交匯處、入境事務處東九龍辦事處、滙景廣場
***設有失明人士引導徑往返地面
*C - 鯉魚門道
**鯉魚門道
***設有斜道往返地面
*D - 滙景花園
**D1 - 麗港城、麗港城商場、香港復康會藍田中心、茜草灣社區中心、茜草灣遊樂場、茜發道、茜發道網球場、尤德夫人分科診所、容鳳書紀念中心、KOKO HILLS、紅十字會學校
**D2 - 宣道會長者鄰舍中心、匯景花園

### 鄰接車站

## 接駁交通
*九巴：
**42C - 長亨 ↔ 藍田站
**89D - 烏溪沙站 ↔ 藍田站
**93M - 寶林 ↺ 藍田站
**216M - 藍田站 ↺ 油塘站
**252X - 置樂花園 ↔ 藍田站
**258D - 寶田 ↔ 藍田站
**258P - 洪水橋洪福邨 ↔ 藍田站
**267X - 兆康苑 ↔ 藍田站
**277A - 沙頭角 ↔ 藍田站
**277B - 上水（缸瓦甫） ↔ 藍田站
**277E - 天平 ↔ 藍田站（唔經粉嶺，全日服務）
**277P - 天平 ↔ 藍田站（繁忙時間服務）
**277X - 聯和墟 ↔ 藍田站
**T277 - 上水 ↔ 藍田站（經九龍灣商貿區）
**其他路線：6P、14、14B、14D、14H、14X、15、15A、15X、16、16M、33、33B、38、38P、40A、62X、88X、213M、213S、215P、215X、259D、X42C、W2
*城巴：
**A22 - 機場（地面運輸中心） ↔ 藍田站
**其他路線：E22、E22X、N29
*過海隧道路線：
**600、601、601P、603、603A、603S、606、606A、606X、613A、619、619P、619X、641、671、671X、690、690P、694、N619、N691
*九龍專線小巴：
**23B - 茶果嶺 ↔ 觀塘（仁愛圍）
**23M - 匯景花園 ↔ 觀塘（仁愛圍）
**71A - 藍田站 ↔ 寶達邨（八達通轉乘優惠）
**71B - 藍田站 ↔ 秀茂坪邨（秀豐街）（八達通轉乘優惠）
**76B - 基督教聯合醫院 ↔ 油塘站（循環線）
**其他路線：23C
*新界專線小巴：
**17 - 翠林邨 ↔ 藍田站（循環線）
**108M - 維景灣畔 ↔ 藍田站（循環線）
**其他路線：18
*跨境巴士
**觀塘跨境快線 - 藍田站 ↔ 落馬洲皇崗口岸／廣州（八達通轉乘優惠）
*市區的士站

## 利用狀況
藍田站啟用初期，由於上蓋物業滙景花園重未入伙，加上距離山上嘅屋邨同屋苑較遠，故人流偏低。後來隨住滙景花園入伙，而藍田站喺將軍澳綫通車之前亦曾經係將軍澳居民接駁地鐵過海嘅主要車站。同時大型日資百貨公司八佰伴亦喺嗰度開業，人流隨即急增。雖然八佰伴已經執咗好耐，而且將軍澳居民亦因為將軍澳綫通車而唔再取道藍田站過海，但匯景花園商場嘅人流依然非常高，加上山上嘅屋邨同屋苑都設有商場，因此而家藍田站嘅使用量仍然唔少。

## 歷史

### 命名同選址
喺香港地鐵規劃「早期系統」時，離開觀塘站後下一站為**觀塘村站**（），服務現時藍田站周邊地區，得名自附近嘅觀塘政府廉租屋邨（後易名觀塘 (鯉魚門道) 邨，拆卸重建成現今嘅鯉安苑）。車站選址鄰近鯉魚門道嘅空置校舍，早喺1976年已被徵用。但隨着前地鐵早期系統規模縮減，上行終點站只到觀塘。

直到1984年有日本財團建議興建行車鐵路兩用嘅東區海底隧道，觀塘綫得以伸延至港島嘅鰂魚涌站，而走綫之間亦設藍田站以服務藍田一帶居民，最終藍田站於1989年8月9日啟用。

## 上一站‧下一站

### 列車班次

## 出面網頁
* 港鐵公司－藍田站街道圖
* 港鐵公司－藍田站位置圖
* 港鐵公司－藍田站列車服務時間
自由軟件

**自由軟件**，根據自由軟件基金會嘅定義，係一種可以唔受限制地自由使用、複製、研究、修改同分發嘅軟件。
摩天大廈

**摩天大廈**係指勁高嘅樓。起初係指為一、二十層嘅樓，但而家通常指超過四十層或五十層嘅。

## 睇埋

* 打樁機
* 𨋢
* 樓梯
* 鋼筋
* 紅毛泥
* 地震
王玥 (棋手)

**王玥**（*Wang Yue*）係第一個Elo分（Elo rating）超過二千七，做到「超級大師」（Super-GM）嘅中國籍國際象棋手。響2008年四五月之間嘅國際象棋格林披治（FIDE Grandprix）第一回合佢同阿塞拜疆嘅維卡勒·夏施莫夫（Vüqar Həşimov）同挪威嘅馬格努斯·卡爾遜（Magnus Carlsen）平排第一。

## 連出去

* chessgames
* grandprix
Goddard唯一性定理

**Goddard 唯一性定理**(:en:Goddard uniqueness theorem)係頂點代數學(:en:vertex algebra)入面嘅一條定理，話任一個場 *A(z)*，如果佢滿足一般頂點算子嘅局域性(:en:locality)，而且佢同某一頂點算子 *Y(a,z)* 響真空向量(:en:vacuum vector)上嘅值一樣，咁就有 *A(z)=Y(a,z)*。 Goddard 唯一性定理係態場對應(:en:state-field correspondence)嘅根本。

## 參攷

*E. Frenkel 同 D. ben-Zvi：*Vertex algebras and algebraic curves*, ISBN 0-8218-2894-0
牛頭角站

（）係港鐵嘅一個架空車站，響九龍觀塘區牛頭角，喺1979年10月1號啟用。

## 車站結構
### 車站樓層

### 車站大堂
本站大堂有好大空間，所以本站不斷加入車站商店同埋喺2005年底再次進行大翻新，並加入全新車站商店，善用大堂剩餘空間。

#### 車站商店及自助服務

### 車站月台
由於本站接近觀塘道天橋，故此月台不設樓梯通往路軌，而需要經車站機房進出路軌。

雖然本站月台大部分係直嘅，但係1號月台（調景嶺方向）車頭部分稍微向內彎曲，因此嗰度空隙闊度同觀塘站嘅接近。

### 出入口

#### 車站大堂
*A - 創紀之城
**創紀之城、工聯會工人醫務所、康寧道、聯安街、觀塘麗東酒店、牛頭角道、渣打中心、裕民中心
***設有失明人士引導徑往返地面
*B - 花園大廈
**雅麗道、牛頭角道
**行人隧道通往花園大廈、玉蓮臺及觀塘工業區
***設有斜道往返地面

#### 行人隧道
*B1 - 玉蓮臺、宜安街街市
*B2 - 花園大廈、循道衛理社會服務處、聖公會基顯小學、牛頭角下邨
*B3 - 牛頭角賽馬會診所、觀塘官立小學、牛頭角道
*B4 - 觀塘道、定安街
*B5 - 巧明街、鴻圖道一號、職安局訓練中心
*B6 - 新昌中心、勵業街、創富中心、入境事務處人事登記處、大業街、偉業街、九倉電訊廣場、廣場工業大廈

### 鄰接車站

## 接駁交通
*九巴：
**98 - 將軍澳工業邨 ↺ 牛頭角站
**98A - 坑口（北） ↺ 牛頭角站
**296A - 尚德 ↺ 牛頭角站
**其他路線：1A、3D、5R、6P、11B、11C、11D、11X、13D、13P、14、14B、14X、15、15A、15X、16、17、23M、28B、33B、38、38P、40、40A、40P、42C、62X、69C、74C、74D、74E、74F、74P、74X、80、80P、80X、83A、83X、88X、89、89C、89D、89P、89X、93K、95M、215P、215X、234C、234D、252X、258A、258D、258P、258S、259D、267X、268A、268C、269C、274X、277A、277B、277E、277P、277X、296C、X42C、X42P、N3D、N293
*城巴：
**796S - 將軍澳站 ↺ 牛頭角站
**A22、A29、E22、E22A、E22C、E22S、E22X、N29、NA29
*過海隧道巴士：
**101、101X、606、606A、606X、619、619P、641、671、671X、N619
*九龍專線小巴：
**35、56、68
*新界專線小巴：
**104 - 香港科技大學 ↺ 牛頭角站
**106 - 九龍灣企業廣場 ↔ 寶林（八達通轉乘優惠）
**其他路線：102、102B
*跨境巴士
**觀塘跨境快線 - 藍田站 ↔ 落馬洲皇崗口岸／廣州（八達通轉乘優惠）

## 利用狀況
牛頭角站啟用初期，主要為附近觀塘住宅區同觀塘工業區嘅乘客提供服務，加上90年代香港工業式微，因此牛頭角站喺非繁忙時間人流唔係好多。直至創紀之城一期起好之後，人流先至有所增長。

## 車站歷史
### 早期系統

根據1970年嘅《集體運輸計劃總報告書》，彩虹↔觀塘係第4期工程，並係「早期系統」中優先發展嘅頭4期工程之一，故車站當年曾被考慮興建。

### 修正早期系統

1975年，跟住「早期系統」修正做「修正早期系統」並喺1979年落成啟用，除咗小規模翻新之外，牛頭角站至今冇大變動，一直係觀塘綫中途站。

## 上一站‧下一站

### 列車班次

## 出面網頁
* 港鐵公司－牛頭角站街道圖
* 港鐵公司－牛頭角站位置圖
* 港鐵公司－牛頭角站列車服務時間
樂富站

（）係港鐵嘅一個鐵路車站，喺香港黃大仙區樂富邨，係一個地底車站，一共有兩層，地面係出口同埋車站大堂，地底係月台。呢個站設有一個島式月台，設有月台幕門，而且係原香港地鐵系統內車站大堂最短嘅車站。

## 車站結構

樂富站係一個地底車站。車站一共有兩層，地面係出口同埋車站大堂，而L1層則係觀塘綫月台。本站共有3條扶手電梯連接大堂同月台（其中一條響非繁忙時間暫停使用），並設有1部升降機同1條樓梯來往月台及大堂之間。
### 車站樓層

### 車站大堂
#### 商店及自助服務
樂富站內提供唔同類型嘅商店畀乘客買嘢或者食嘢，例如有便利店、餅店、恒生銀行等零售業。港鐵收費區嚴禁進食，因此大部份食肆都會唔設喺收費區入面。

此外，樂富站有唔少自助服務設施，包括恒生銀行及中銀香港嘅自動櫃員機、自動售賣機、自動照相機等。車站更設有香港郵政郵箱，方便乘客寄信。

### 月台

樂富站設有1個島式月台，設有月台幕門。由於樂富站大堂同埋扶手電梯集中喺月台東面，因此月台西面冇大量建構物，並且以牆壁分開1號同2號月台，只有幾條通往1號及2號月台嘅通道。喺樂富站通車嗰時，當時成為修正早期系統中，月台最短嘅車站，亦係唯一有三條並列扶手電梯嘅車站。

### 出入口

樂富站設有2個車站出口，一個響大堂尾嘅A出口，喺樂富站啟用時，只設有A出口，連接橫頭磡邨同公共運輸交匯處等地方。而B出口就喺後期因應樂富中心工程響1991年啟用，連接樂富中心二期。

喺各個車站出口，都設有指示牌顯示出口周邊嘅建築物及設施一覽。

*A - UNY生活創庫
**UNY生活創庫、巴士總站、富強苑、房委會客務中心、賽馬會健康院、嘉強苑、摩士公園（三號公園）、德強苑、橫頭磡邨
***設有斜道及失明人士引導徑往返地面
*B  - 聯合道
**香港佛教醫院、康強苑、九龍寨城公園、樂富邨、樂富遊樂場、摩士公園（四號公園）、聖博德堂／學校、聯合國兒童基金會、永光堂

### 鄰接車站

## 接駁交通
*九巴：
**7 - 樂富 ↔ 尖沙咀碼頭
**7B - 樂富 ↔ 紅磡（紅鸞道）
**7M - 樂富 ↺ 竹園邨
**11D - 樂富 ↔ 觀塘碼頭
**84M - 富安花園 ↔ 樂富
**211A - 翠竹花園 ↺ 樂富
**其他路線：1、11K、75X、85、85A、85B
*過海隧道巴士：
**103
*城巴：
**N29
*九龍專線小巴：
**13A - 樂富 ↔ 廣播道
**39M - 樂富 ↔ 東頭邨（循環線）
**53M - 樂富 ↔ 天馬苑（循環線）
**54 - 樂富 ↔ 順天（循環線）
**其他路線：13

## 利用狀況
樂富站啟用初期，由於當時橫頭磡邨重建緊，因此使用量喺通車初期一直偏低，直到1983年橫頭磡邨重建完畢後客量先上升。

## 車站歷史
### 早期系統
喺早期系統嗰時，樂富站曾被考慮命名做**老虎岩站**，後因樂富邨起好之後，最後決定命名做**樂富站**。

### 修正早期系統
樂富站原本係橫頭磡邨嘅足球場，1976年被徵用做樂富地鐵站地盤。1979年10月1號隨住地鐵修正早期系統正式通車。

## 上一站‧下一站

### 列車班次

## 出面網頁
* 港鐵公司－樂富站街道圖
* 港鐵公司－樂富站位置圖
* 港鐵公司－樂富站列車服務時間

類:樂富
張啟樂

**張啟樂**（Ben Cheung，），原名**張嘉倫**，係香港男藝人，做過亞洲電視藝員同漢傳媒旗下藝人。

## 演出

### 電視節目（ViuTV）
*2018年：《#返鄉下》主持
*2025年：《P1X3L 5G 上位計劃》第20集 飾 民宿管理員

### 電視劇（ViuTV）
*2023年：《社內相親》 飾 張寶文

### 電視劇（亞洲電視）
*暴風型警
*子是故人來
*萬家燈火
*美麗傳說2星願
*情陷夜中環
*危險人物
*情陷夜中環2
*香港奇案實錄

### 電視劇（[[中國大陸]]）
*黃飛鴻 (中國大陸電視劇)

### 電影
*《中華賭俠》
*《唔該借歪》
*《六樓后座》
*《蜜桃成熟時3之蜜桃仙子》
*《我的麻煩老友》
*《心寒》  飾  Ben
*《PTU女警之偶然陷阱》
*《最愛女人購物狂》
*《神鎗手與智多星》
*《我老婆係賭聖》  飾   古住枝
*《有隻殭屍暗戀你》  飾   阿勝
*《唐伯虎衝上雲霄》  飾   唐伯虎
*《大手牽小手》 飾 Ben
*《雙魂》
*《犯罪現場》飾 Keeper
*《金不厭詐》
*《周處除三害》飾 香港仔嘅手下

## 出面網頁
*Ben's blog
*Ben Fans Blog
*Ben Sound

類:香港電視男演員

嘉倫
Twinkle, Twinkle, Little Star

係首好流行嘅英文兒歌，中文亦通常叫**一閃一閃小星星**或**一閃一閃亮晶晶**。首歌曲詞各有來源，音係來自1761年出版嘅法文歌**'，字就係來自[[Jane Taylor]]首英文詩**'。

## 旋律
支旋律喺 1761年出版，原本唔係童謠來嘅。首歌家下留到最早嘅字，係1774年嘅，意思係*呀！我會講你聽，媽。*。呢首歌風行歐洲，莫札特都同佢作咗十二變奏， *[[Variations on "Ah vous dirai-je, Maman"]]*，K.265/300e，唔少人重以為支旋律係佢作嘅。

英文除咗呢首歌用之外，1834年作嘅字母歌()，同埋都一樣咁出名。


  \relative c' {
    \key c \major \time 4/4
    c4 c4 g'4 g4 a4 a4 g2 f4 f4 e4 e4 d4 d4 c2
    g'4 g4 f4 f4 e4 e4 d2 g4 g4 f4 f4 e4 e4 d2
    c4 c4 g'4 g4 a4 a4 g2 f4 f4 e4 e4 d4 d4 c2
   }
   \addlyrics {
     Twin -- kle, twin -- kle,
     lit -- tle star,
     how I won -- der,
     what you are!
     Up a -- bove the world so high,
     like a dia -- mond in the sky.
     Twin -- kle, twin -- kle,
     lit -- tle star,
     how I won -- der,
     what you are!
   }
  
## 歌詞
Jane Taylor首英文詩**喺1806年出版，收響本書入便。本書係Jane Taylor同佢大家姐Ann Taylor嘅詩集。而首詩本身，喺用咗聯句()來表達。

原文歌詞分五節，其中第一段最出名。有時原文之外，每節畀人重覆頭兩行落尾度，原因係唱童謠嘅習慣。以下係原文：
 

家下通常只係唱短版，頭兩行尾度重唱：

## 其他版本

因為首歌膾炙人口，詞本身有唔少譯本。亦有唔少係改版。

其中愛麗斯夢遊仙境，就有呢個版本：

## 注
石硤尾站

（）係港鐵（前香港地鐵）系統裏面最早啟用嘅車站之一，佢隨修正早期系統石硤尾至觀塘段喺1979年10月1號啟用。車站響偉智街嘅地底，設有兩個月台，用島式月台嘅方式排列，並設有月台幕門。

## 車站結構
### 車站樓層

### 車站大堂
#### 車站商店及自助服務

### 出入口
*A - 南昌街
**香港青年旅舍協會、路德會失明者中心、銘賢書院、南昌街、石硤尾社區會堂、黃棣珊紀念中學、石硤尾邨、石硤尾健康院、石硤尾街市、自閉症人士福利促進會、香港新聲會
*B - 窩仔街
**B1 - 大坑東宣道小學、香港宣教會恩磐堂、協康會、香港單親協會、聖方濟各堂、聖方濟各英文小學、大坑東社區中心、棠蔭街、匯基書院、窩仔街
**B2 - 女青又一村會所、南山邨、大坑西邨、大坑東邨、又一村、香港路德會協同神學院
*C - 偉智街
**香港盲人輔導會、上智英文書院、新生會大樓、白田邨、香港慧進會、石硤尾邨、石硤尾公園體育館、石硤尾公園遊樂場、撒瑪利亞防止自殺會、偉智街、龍耳
***設有輪椅升降台、斜道及失明人士引導徑往返地面

### 鄰接車站

## 接駁交通
*九巴：
**2D、6D、6P、203C
*城巴
**702
*過海隧道巴士：
**104
*九龍專線小巴：
**2、9M、12、30B、32M、41A、41M

## 利用狀況
石硤尾站近住多個公共屋邨同中小學校，平常使用率屬於普通，但喺返放學同埋繁忙時間就經常出現擠迫現象。有部份石硤尾區居民嫌石硤尾站不便來往尖沙咀至港島各區，所以佢哋多數會行去太子站或者深水埗站。相反，亦有深水埗居民會利用本站來往黃大仙、觀塘等地區。另外，本站西面設有渡綫，當嘅太子站、旺角站或者油麻地站發生故障嗰時，列車將會以本站2號月台做臨時總站（皆因早期石硤尾站做過總站）。到時，由此站過海嘅乘客必須改用油塘站轉車，經東區海底隧道過海。

## 車站歷史
### 傷健人士設施
為咗方便傷健人士，港鐵喺部份車站比較寬闊嘅出口加裝固定式傷殘人士輪椅升降台同斜道，本站C出口係其中一個，工程約喺2000年前完成，方便輪椅出入車站。

## 上一站‧下一站

### 列車班次

## 出面網頁
* 港鐵公司－石硤尾站街道圖
* 港鐵公司－石硤尾站位置圖
* 港鐵公司－石硤尾站列車服務時間
巴特農神殿

**巴特農神殿**（古希臘文：，拉丁字母轉寫：**Parthenṓn**；現代希臘文：）係古希臘嘅文化遺產，為咗供奉智慧女神雅典娜而起。神殿坐西向東，用 46 條大理石支柱環繞住，每條支柱重大約 4,500 千克。巴特農神採用咗當時革命性嘅設計，支柱唔係垂直嘅，頂部直徑比中央部分細少少，地台拱拱地。古希臘人喺設計時考慮到人眼嘅錯覺。巴特農神殿而家只剩番小型建築物同埋部分已殘缺嘅支柱。雅典娜係希臘人（尤其係雅典人）最崇拜嘅女神，雅典城亦係以佢命名嘅，係佢嘅專有城市。巴特農神殿入面聽講以前有一座高12.2米嘅象牙黃金雅典娜女神像。

## 其他資料
* 巴特農神殿大約喺公元前447年開始建造，花咗10年時間完成。神殿係由建築師伊赫天諾斯（Ἰκτῖνος）同卡列古拉鐵斯（Καλλικράτης）一齊設計，由主要嘅雕塑家菲迪亞斯（Φειδίας）提供協助；
* 用彭泰利山（Πεντέλη）嘅大理石建成，耗用咗大約13400嚿；
* 神殿嘅設計完全無絕對嘅直線，令人感覺到佢係一個有機實機；
* 神殿高19.5米（64呎），長70米（230呎），由46條多立克柱式嘅列柱支撐住；
* 「巴特農」嘅意思解做「處女地」（源自古希臘文「παρθένος」，意思係「少女」或「處女」），係供奉女神雅典娜嘅神殿；
* 栩栩如生嘅雅典娜女神雕像高12.2米（42呎），由雕塑家菲迪亞斯花咗大約9年時間雕成，一共用咗千幾公斤嘅黃金嚟建成呢個用黃金同象牙做材料嘅神像；
* 雅典娜神像最先係由希臘暴君拉哈雷斯（Λαχάρης）整爛嘅，佢剝咗神像表黃金片，用嚟賞賜佢嘅軍隊。之後到公元5年，雕像俾拜占庭人運咗去君士坦丁堡，之後相信喺十字軍交戰期間被摧毀；
* 支撐巴特農神殿嘅列柱中帶雕刻嘅中楣，係最先描述平民百姓同眾天神之間關係嘅雕刻品，充分咁反映出希臘人對民主原則上嘅熱愛同信念。

## 參考
* 香港太空館，全天域電影《希臘迷城》展示版
Lavender's Blue

***'，又或者叫***'，係首英文民歌，意思係「薰衣草係藍色」。首歌可以早到去十七世紀。

首歌因為咁古老，歌詞有好多變種。其中副歌一句**'，家下畀唔少人唱成**'。呢個變動1849年或者更早已經有嘞，傳聞係第十二夜個節日選王選后而來。

首歌二十世紀風行一時，係拜1948年迪士尼套片So Dear to My Heart所賜。套年用首歌做主題曲，由Burl Ives所唱。呢首亦係Ives第一首金曲。之後好多歌手都翻唱呢首歌。

雖然有成三十幾個版本，但最常見係呢個版：

## 參攷
*

## 拎
*

類:英國歌
類:民歌
類:17世紀
Polly Put the Kettle On

****係首英文兒歌。歌名係『Polly將個水煲放上來』。首歌來自 “Molly Put the Kettle On or Jenny's Baubie”，係 Joseph Dale 約莫 1809年到 1810年左右出版嘅。同時間都柏林印出嚟嗰時，Polly就替咗Molly。首歌有啲似 1788年到 1789年左右響 Mainz 出版嘅 Oh du lieber Augustin。Polly Put the Kettle on相信係由呢首歌改編。歌詞嘅 Sukey 即係 Susan，係英國十八世紀中產嘅叫法。

## 歌詞
家下首歌通常咁唱：

歌詞大意係Polly，將放個水煲上來，我哋一齊飲茶。Sukey，將佢拎返走，佢哋個個都走晒啦。

## 古仔
原來首歌有個古仔，話說作者有五個細路，兩男三女，佢哋成日拗，男仔中意玩當兵，女仔中意玩煮飯仔。當女仔唔想侵男仔玩，佢哋就扮玩飲茶。Polly 就將水煲放上來扮飲茶，而男仔一走晒，Sukey (Susan) 就將個煲拎走。老豆見佢哋個計仔咁得意，就將佢啲字寫成歌。

## 注

## 出面網頁
*Bluegrass Messangers
London Bridge Is Falling Down

**** 係首好出名嘅英文兒歌。各國有唔同譯本。而廣東話都有首《有隻雀仔跌落水》。

首歌主旋律係咁：

細路仔將首歌拎來玩，重有唔少玩法。最常見嘅玩法係，兩個細路雙手拖手舉高，好似拱橋咁，而其他人排成一行，一路唱，一路穿過橋底，首歌唱到最尾，條橋放低，捉住個細路仔。

## 典故
由羅馬帝國時期開始，一直有人想響倫敦泰晤士河（River Thames）起倫敦橋（London Bridge）。條橋因為唔同原因，起過冧過好多次。首歌就係講唔同時期，用過好多唔同材料嚟起，最尾都係唔掂 。

## 歌詞
因為首歌咁流行，版本極之多，下面係家下比較流行嘅版本：

## 參考